<p><img style="display: block; margin-left: auto; margin-right: auto;" src="images/2014/sysmed_thiraios.gif" alt="sysmed thiraios" width="167" height="167" /></p>
<p style="text-align: justify;">Αγαπητές και αγαπητοί συνάδελφοι</p>
<p style="text-align: justify;">Μετά τη δημοσιογραφική διαρροή για την απόφαση του Συμβουλίου της Επικρατείας και το εμφανές κλίμα ικανοποίησης που επικρατεί στο σύνολο των στρατιωτικών, νοιώθουμε την ανάγκη να απευθυνθούμε στους χιλιάδες συναδέλφους που ανταποκρίθηκαν στο κάλεσμα των Περιφερειακών Ενώσεων Στρατιωτικών για την οικονομική ενίσχυση της δικαστικής μας μάχης και να σας ευχαριστήσουμε έναν έναν ξεχωριστά και όλους μαζί.</p>
<p style="text-align: justify;">Επειδή, όμως, υπολείπεται ακόμη ένα σεβαστό ποσό, προς εκπλήρωση της οικονομικής μας υποχρέωσης έναντι του νομικού γραφείου που υποστήριξε τη δικαστική μας μάχη ενώπιον του Συμβουλίου της Επικρατείας, απευθυνόμαστε σε όλους/όλες εσάς και με το αίσθημα της συναδελφικότητας που μας διακατέχει σας ζητάμε να ενισχύσετε την προσπάθεια με την καταβολή του ποσού των δέκα (10) ευρώ (ή και περισσοτέρων κατά κρίση) στον εξής τραπεζικό λογαριασμό της&nbsp;ΕΣΠΕΑ: <strong>5011-061050-124</strong>, <strong>ΤΡΑΠΕΖΑ ΠΕΙΡΑΙΩΣ</strong> ή <strong>ΙΒΑΝ GR76 0172 0110 0050 1106 1050 124</strong>.</p>
<p style="text-align: justify;">Όλοι μας, πλέον, ακόμη και αυτοί που καλόπιστα και κριτικά στέκονται ακόμη απέναντι στις Περιφερειακές Ενώσεις, αντιληφθήκαμε ότι το αποτέλεσμα ήδη ανέδειξε την αναγκαιότητα ύπαρξης αυτών (των Περιφερειακών Ενώσεων) και τη συλλογική δραστηριότητα που αυτές αναπτύσσουν. Η συλλογική δραστηριότητα, όμως, γίνεται πιο δυνατή όσο πιο ισχυρά αριθμητικά βγαίνουν μπροστά οι Ενώσεις.</p>
<p style="text-align: justify;">Προς τούτο σας καλούμε να αναζητήσετε την Ένωση της Περιφέρειας στα γεωγραφικά όρια της οποίας ανήκει η Μονάδα που υπηρετείτε (εδώ) να συμπληρώσετε την αίτηση εγγραφής και να την αποστείλετε το συντομότερο προς το ΔΣ. Είμαστε σίγουροι για την ενέργειά σας αυτή και σας διαβεβαιώνουμε ότι στο μέλλον θα δείτε αποτελέσματα και άλλων διεκδικήσεων που στο παρελθόν φάνταζαν ουτοπία. Αρκεί να είμαστε όλοι μαζί.</p>