<div><img src="images/eyrv.jpg" alt="eyrv" width="139" height="94" /></div>
<div>&nbsp;</div>
<div><span style="font-family: arial,helvetica,sans-serif; font-size: 10pt;">Προς: κ. Υπουργό Εθνικής Άμυνας</span></div>
<div>&nbsp;</div>
<div><span style="font-family: arial,helvetica,sans-serif; font-size: 10pt;">κε Υπουργέ.</span></div>
<div>&nbsp;</div>
<div style="text-align: justify;"><span style="font-family: arial,helvetica,sans-serif; font-size: 10pt;">Σύμφωνα με το άρθρο 1 του </span><span style="font-family: arial,helvetica,sans-serif; font-size: 10pt;">Ν. 324/1914 (ΦΕΚ Α΄ 307, «Περί συστάσεως και λειτουργίας στρατιωτικών λεσχών»), όπως αντικαταστάθηκε και ισχύει, ορίζεται ότι: «<strong>Άπαντες</strong> οι εν ενεργεία μόνιμοι και έφεδροι Αξιωματικοί και Ανθυπασπισταί του Στρατού Ξηράς, υπηρετούντες εις φρουράν εν αις λειτουργούσι <strong>Στρατιωτικαί Λέσχαι, εισίν υποχρεωτικώς μέλη αυτών</strong>», κατά δε το άρθρο 6 του αυτού νόμου ορίζεται ότι: «<strong>Η μηναία συνδρομή των μελών των στρατιωτικών λεσχών ορίζεται εις 1% επί του όλου των αποδοχών</strong> των άρχεται δε η πληρωμή της συνδρομής από της 1ης του μηνός καθ΄ όν ο παρών Νόμος θέλει δημοσιευθεί εις την Εφημερίδα της Κυβερνήσεως» .</span></div>
<div style="text-align: justify;">&nbsp;</div>
<div style="text-align: justify;"><span style="font-family: arial,helvetica,sans-serif; font-size: 10pt;">Mε έκπληξη διαβάσαμε στον έντυπο και ηλεκτρονικό Τύπο ότι, μετά από συμφωνία του ΥΠΕΘΑ με το Υπουργείο Δικαιοσύνης, <strong>οι δικαστικοί και εισαγγελικοί λειτουργοί έχουν πλέον τη δυνατότητα πρόσβασης</strong> στα στρατιωτικά πρατήρια και <strong>στις στρατιωτικές λέσχες</strong> σε όλη την Επικράτεια. <strong>Ανάλογη ενέργεια</strong> συνέβη και στο παρελθόν με την υπογραφή πρωτοκόλλου συνεργασίας μεταξύ των Υπουργείων Εθνικής Άμυνας, Παιδείας και Θρησκευμάτων, Πολιτισμού και Αθλητισμού, για την <strong>πρόσβαση σίτισης των αναπληρωτών εκπαιδευτικών</strong> στις κατά τόπους στρατιωτικές λέσχες, με την καταβολή μάλιστα στους δικαιούχους εκπαιδευτικούς και ανάλογου τροφείου ύψους πέντε ευρώ (5,00 €) ημερησίως.</span></div>
<div style="text-align: justify;">&nbsp;</div>
<div style="text-align: justify;"><span style="font-family: arial,helvetica,sans-serif; font-size: 10pt;">Αν και με το υπ΄ αριθμ. πρωτ. 81/29-10-2013 έγγραφο του ΣΥΣΜΕΔ είχε ζητηθεί η παρέμβασή σας προκειμένου να θεσμοθετηθεί η χορήγηση τροφείων και στους στρατιωτικούς, κατ΄ αναλογία με τους αναπληρωτές εκπαιδευτικούς όπως ανωτέρω προαναφέρθηκε, εν τούτοις μέχρι και σήμερα τίποτα δε συνέβη.</span></div>
<div style="text-align: justify;">&nbsp;</div>
<div style="text-align: justify;"><span style="font-family: arial,helvetica,sans-serif; font-size: 10pt;">Κατόπιν των ανωτέρω, και ενόψει της δυσμενούς οικονομικής κατάστασης στην οποία έχουν περιέλθει οι στρατιωτικοί, <strong>προτείνουμε την κατάργηση της υποχρεωτικής εισφοράς που καταβάλλουν οι Έλληνες στρατιωτικοί ως μηνιαία συνδρομή στις στρατιωτικές λέσχες,</strong> με την κατάθεση της εξής τροπολογίας: «Το άρθρο 6 του ν.324/1914 (ΦΕΚ 307 Α΄) καταργείται».</span></div>
<div style="text-align: justify;">&nbsp;</div>
<div style="text-align: justify;"><span style="font-family: arial,helvetica,sans-serif; font-size: 10pt;">Πιστεύουμε στην υιοθέτηση της ανωτέρω προτάσεώς μας και παραμένουμε στη διάθεσή σας για οποιαδήποτε διευκρίνιση ή πληροφορία.</span></div>
<div style="text-align: justify;">&nbsp;</div>