<div style="text-align: center;"><img id="fancybox-img" src="http://4.bp.blogspot.com/-Y3HKeZUHKF0/U2VZtmRrhiI/AAAAAAAABPQ/2t0nMFk6ubo/s500-p/10172704_10203710329138603_4161705509556776244_n.jpg" alt="" width="134" height="134" /></div>
<div style="text-align: center;">&nbsp;</div>
<div><span style="font-family: arial,helvetica,sans-serif; font-size: 10pt;">Κα Υπουργέ.</span></div>
<div>&nbsp;</div>
<div style="text-align: justify;"><span style="font-family: arial,helvetica,sans-serif; font-size: 10pt;">Τις τελευταίες ημέρες όλες σχεδόν οι εφημερίδες, τα ηλεκτρονικά μέσα ενημέρωσης αλλά και μερίδα των ΜΜΕ της τηλεόρασης, αναφέρθηκαν σε «ριζικές αλλαγές στο συνταξιοδοτικό καθεστώς των Στρατιωτικών που φέρνει η έγκριση από το Ελεγκτικό Συνέδριο, την Τετάρτη 7 Μαΐου, του <strong>σχεδίου νόμου για την τροποποίηση του Κώδικα Πολιτικών και Στρατιωτικών Συντάξεων,</strong> μετά από εξαιρετικά σημαντική πρωτοβουλία σας, ως αποτέλεσμα μηνών διαπραγμάτευσης με το Υπουργείο Οικονομικών και διαβούλευσης με τους υπηρεσιακούς φορείς, για τη διασφάλιση ενός συνταξιοδοτικού πλαισίου για τους Στρατιωτικούς, που θα είναι βιώσιμο και δίκαιο, δίνοντας λύση σε ένα φλέγον και χρονίζον ζήτημα, που αφορά το σύνολο του προσωπικού των Ενόπλων Δυνάμεων.</span></div>
<div style="text-align: justify;">&nbsp;</div>
<div style="text-align: justify;"><span style="font-family: arial,helvetica,sans-serif; font-size: 10pt;">Αν και δεν κατανοούμε πώς νοείται διαβούλευση με υπηρεσιακούς φορείς και πώς αυτοί οι υπηρεσιακοί φορείς μπορούν να ρυθμίσουν θέματα που αφορούν τους ίδιους τους εργαζόμενους, εκφράζοντάς τους, χωρίς την ιδία αυτών συμμετοχή τους, <strong>θεωρούμε ότι η ανακοίνωση της όποιας πρωτοβουλίας σας στο χρόνο και με τον τρόπο που αναδείχθηκε μόνο ως ακόμη ένα προεκλογικό πυροτέχνημα</strong> <strong>μπορεί να εκληφθεί</strong> και όχι ως πραγματική βούληση αποτελεσματικής αντιμετώπισης των προβλημάτων και υποστήριξης των δίκαιων αιτημάτων του στρατιωτικού προσωπικού των Ενόπλων Δυνάμεων, όταν η ίδια ανακοίνωση αναφέρει ότι η όποια τροπολογία θα κατατεθεί την 28η Μαΐου 2014.</span></div>
<div style="text-align: justify;">&nbsp;</div>
<div style="text-align: justify;"><span style="font-family: arial,helvetica,sans-serif; font-size: 10pt;">Γνωρίζοντας, ήδη από τη μέχρι τώρα διεκδικητική σωματειακή πορεία μας, ότι η πάγια τακτική πολιτική του Υπουργείου Οικονομικών, ειδικά τα χρόνια της δημοσιονομικής προσαρμογής που τα πάντα ελέγχονται από τους Τροϊκανούς δυνάστες μας, είναι τα ισοδύναμα, θεωρούμε ότι <strong>πρέπει να γνωρίσετε σε όλους τους Έλληνες στρατιωτικούς εάν κατά την</strong> πολύμηνη, όπως αναφέρει το non paper, <strong>διαβούλευσή σας με το Υπουργείο Οικονομικών τέθηκαν στο τραπέζι της συζήτησης ισοδύναμα</strong> και εάν ναι ποια είναι αυτά.</span></div>
<div style="text-align: justify;">&nbsp;</div>
<div style="text-align: justify;"><span style="font-family: arial,helvetica,sans-serif; font-size: 10pt;"><strong>Πολύ φοβόμαστε ότι</strong> <strong>πολύ σύντομα θα ακούσουμε ότι,</strong> όπως η αναμενόμενη απόφαση του ΣτΕ, ενώπιον του οποίου προσέφυγαν οι Περιφερειακές Ενώσεις Στρατιωτικών, θα αναχαιτιστεί με ισοδύναμα μέτρα κατά το Πορτογαλικό μοντέλο, αλλάζοντας κατά δημοσιεύματα προς τα χείρω το νόμο περί ιεραρχίας και προαγωγών, ασφαλιστικά και συνταξιοδοτικά θεμελιωμένα δικαιώματα των στρατιωτικών, <strong>νέα ισοδύναμα μέτρα θα επιβληθούν στους στρατιωτικούς προς ισορρόπηση των νέων ρυθμίσεων στις οποίες αναφέρονται τα τελευταία δημοσιεύματα</strong>, μετά από το non paper σας.</span></div>
<div style="text-align: justify;">&nbsp;</div>
<div style="text-align: justify;"><span style="font-family: arial,helvetica,sans-serif; font-size: 10pt;">Τέλος, <strong>θα παρακαλούσαμε άμεσα</strong> και πριν την 28-5-2014, προκειμένου να καμφθούν η όποια αμφιβολία και αμφισβήτηση γεννιούνται, <strong>να μας κοινοποιήσετε την προτεινόμενη τροπολογία</strong> για γνώση από όλους τους στρατιωτικούς, ώστε να γνωρίζουμε, να αξιολογήσουμε και να επανεκτιμήσουμε τη στάση μας, αναφορικά με τα νέα δεδομένα που δημιουργεί αυτή η τροπολογία, αλλά και τη βάση στην οποία στηρίζεται αυτή, αξιολογώντας εάν είναι προς όφελος των στρατιωτικών, επαναφέροντας για πολλοστή φορά το αίτημά μας για συνάντηση μαζί σας.</span></div>
<div style="text-align: justify;">&nbsp;</div>
<div style="text-align: justify;"><span style="font-family: arial,helvetica,sans-serif; font-size: 10pt;"><strong>Ξέρετε, η ιστορία</strong> θα καταγράψει τις ενέργειες όλων μας και <strong>θα αποδώσει αυτό που αξίζουμε στο χρόνο και με τον τρόπο που πρέπει, ας γνωρίζετε όμως ότι η όποια αρνητική σας απέναντί μας στάση δεν οδηγεί πουθενά.</strong></span></div>
<div style="text-align: justify;">&nbsp;</div>
<!--[if gte mso 9]><xml>
 <w:LatentStyles DefLockedState="false" LatentStyleCount="156">
 </w:LatentStyles>
</xml><![endif]--><!--[if gte mso 10]>

<![endif]-->