<div><img class="profilePic img" style="display: block; margin-left: auto; margin-right: auto;" src="https://fbcdn-profile-a.akamaihd.net/hprofile-ak-frc3/t1.0-1/c12.12.155.155/1013370_10151710407435729_571333596_n.jpg" alt="ΦΩΦΗ ΓΕΝΝΗΜΑΤΑ" /></div>
<div>&nbsp;</div>
<div><span style="font-size: 10pt; font-family: arial,helvetica,sans-serif;">ΠΡΟΣ : - Αναπληρώτρια Υπουργό Εθνικής Άμυνας,</span></div>
<div><span style="font-size: 10pt; font-family: arial,helvetica,sans-serif;">&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp; κα Φώφη Γεννηματά</span></div>
<div><span style="font-size: 10pt; font-family: arial,helvetica,sans-serif;">&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp; - Πρόεδρο Διαρκούς Επιτροπής Εθνικής Άμυνας</span></div>
<div><span style="font-size: 10pt; font-family: arial,helvetica,sans-serif;">&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp; και Εξωτερικών Υποθέσεων,</span></div>
<div><span style="font-size: 10pt; font-family: arial,helvetica,sans-serif;">&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp; κ. Κωνσταντίνο Τσιάρα </span></div>
<div>&nbsp;</div>
<div><span style="font-size: 10pt; font-family: arial,helvetica,sans-serif;">Κα Υπουργέ.</span></div>
<div>&nbsp;</div>
<div style="text-align: justify;"><span style="font-size: 10pt; font-family: arial,helvetica,sans-serif;">Την 11η Ιουλ 2014 αναρτήθηκε, στο δημοσιογραφικό blog OnAlert, άρθρο με τίτλο: «<strong>"Μπλόκο" Γεννηματά - Δαβάκη στην παρουσία στρατιωτικών στη Διαρκή Επιτροπή Άμυνας!</strong>» και μεταξύ των άλλων, ο διάλογος που αναπτύχθηκε την Τετάρτη 09 Ιουλ 2014 στη συνεδρίαση της Διαρκούς Επιτροπής Εθνικής Άμυνας και Εξωτερικών Υποθέσεων της Βουλής των Ελλήνων, μεταξύ υμών και λοιπών μελών της εν λόγω Επιτροπής, προκειμένου να αποφασισθεί εάν καλέσετε, κατόπιν αιτήματός μας, την Ομοσπονδία μας ώστε να εκθέσει δια ζώσης προτάσεις και απόψεις της σε θέματα μέριμνας του μόνιμου στρατιωτικού προσωπικού, με αφορμή σχέδιο νόμου του Υπουργείου Εθνικής Άμυνας που θα συζητούσατε.</span></div>
<div style="text-align: justify;">&nbsp;</div>
<div style="text-align: justify;"><span style="font-size: 10pt; font-family: arial,helvetica,sans-serif;">Κατά τον ανωτέρω διάλογο που δημοσιεύθηκε στο παραπάνω άρθρο, μεταξύ των άλλων, στην τοποθέτησή σας, κατά ταύτιση με τον τέως Υφυπουργό Εθνικής Άμυνας κ. Αθανάσιο Δαβάκη, ενημερώνετε την Επιτροπή ότι: «.... Καταρχάς, θέλω να πω ότι <strong>οι στρατιωτικοί εκπροσωπούνται από</strong> τα Επιτελεία και από <strong>τους Αρχηγούς των Επιτελείων.</strong> <strong>Από τα Επιτελεία, εξάλλου, προκύπτουν και όλες οι ρυθμίσεις που συμπεριλαμβάνονται σε αυτό το σχέδιο νόμου</strong>..... Θα ήθελα να επαναλάβω ότι οι στρατιωτικοί εκπροσωπούνται από τους Αρχηγούς των επιτελείων και από κανέναν άλλον και δεν είναι δυνατόν η Επιτροπή της Βουλής να υποκαταστήσει την ιεραρχία...».</span></div>
<div style="text-align: justify;">&nbsp;</div>
<div style="text-align: justify;"><span style="font-size: 10pt; font-family: arial,helvetica,sans-serif;">Επιτρέψτε μας καταρχήν να σας υπενθυμίσουμε ότι η Ομοσπονδία μας είναι νόμιμα αναγνωρισμένο δευτεροβάθμιο σωματείο, μέλη της οποίας είναι οι Πρωτοβάθμιες Ενώσεις Στρατιωτικών, τα ΔΣ των οποίων ήδη έχουν συναντηθεί πολλάκις με βουλευτές της περιφερείας τους, από όλα τα κοινοβουλευτικά κόμματα, μεταξύ των οποίων και αυτό στο οποίο ανήκετε και εσείς, <strong>χωρίς ωστόσο να κατέχετε βουλευτική έδρα.</strong> Το ΔΣ της Ομοσπονδίας μας εκλέχθηκε στο 1ο Πανελλήνιο Συνέδριο των Αντιπροσώπων, στο οποίο είχατε προσκληθεί, κατά τις διατάξεις του καταστατικού της Ομοσπονδίας, το οποίο εγκρίθηκε από το αρμόδιο δικαστήριο. Εμείς τουλάχιστον σεβόμαστε τις δικαστικές αποφάσεις.</span></div>
<div style="text-align: justify;">&nbsp;</div>
<div style="text-align: justify;"><span style="font-size: 10pt; font-family: arial,helvetica,sans-serif;">Περαιτέρω <strong>θα θέλαμε να σας ευχαριστήσουμε καθόσον</strong>, αν και δεν μας αναγνωρίζετε, τουλάχιστον μας αναγνωρίζουν και μας εκτιμούν οι δεκάδες χιλιάδες συνάδελφοί μας, και θα κριθούμε αμφότεροι γι΄ αυτό, εν τούτοις <strong>υιοθετείτε, προκειμένου να ασκήσετε κοινωνική πολιτική, τις προτάσεις μας,</strong> όπως αυτές αποτυπώνονται στα δεκάδες έγγραφά μας που φτάνουν καθημερινά στο γραφείο σας, <strong>κάποιες εκ των οποίων συμπεριλάβατε στο συζητούμενο στην παραπάνω Επιτροπή σχέδιο νόμου στα άρθρα 35, 36, 37, 39 και 40, δηλαδή στα 5 από τα 6 άρθρα</strong> που αφορούν στη μέριμνα του μόνιμου στρατιωτικού προσωπικού του Υπουργείου Εθνικής Άμυνας. Αυτό και μόνο μας χαροποιεί και μας ικανοποιεί. Για εμάς αυτό είναι η αναγνώριση στη συνείδηση των συναδέλφων μας.</span></div>
<div style="text-align: justify;">&nbsp;</div>
<div style="text-align: justify;"><span style="font-size: 10pt; font-family: arial,helvetica,sans-serif;">Κε Πρόεδρε της Διαρκούς Επιτροπής Εθνικής Άμυνας και Εξωτερικών Υποθέσεων.</span></div>
<div style="text-align: justify;">&nbsp;</div>
<div style="text-align: justify;"><span style="font-size: 10pt; font-family: arial,helvetica,sans-serif;">Στον ανωτέρω διάλογο και ενώ αρχικώς είχατε τοποθετηθεί υπέρ της παρουσίας μας στην Επιτροπή σας, στη συνέχεια και <strong>μετά από ενημέρωση των υπηρεσιακών παραγόντων της Βουλής ότι ουδέποτε στο παρελθόν ενώσεις στρατιωτικών έχουν βρεθεί ως φορείς σε συζήτηση σε Επιτροπή</strong> και ως εκ τούτου δεν μπορείτε εσείς να ανοίξετε αυτή τη διαδικασία, <strong>οφείλουμε να σας ενημερώσουμε ότι οι υπηρεσιακοί σας παράγοντες δεν σας είπαν την αλήθεια. Σας</strong> καλούμε να ανατρέξετε στη συζήτηση της Επιτροπής Οικονομικών Υποθέσεων το έτος 2010 όταν συζητήθηκε ο ν.3865/2010. Θα εκπλαγείτε από την παρουσία μας.</span></div>
<div style="text-align: justify;">&nbsp;</div>
<div style="text-align: justify;"><span style="font-size: 10pt; font-family: arial,helvetica,sans-serif;">Σε κάθε περίπτωση, σας γνωρίζουμε ότι θα συνεχίσουμε να αγωνιζόμαστε για τα συμφέροντα των μελών μας και εν γένει των Ελλήνων στρατιωτικών και θα διεκδικούμε τη λύση των προβλημάτων που άλλοι δημιούργησαν στις πλάτες μας, τασσόμενοι στο πλευρό τους, ανεξάρτητα εάν για εσάς αποτελούμε συνομιλητή ή όχι.</span></div>
<div style="text-align: justify;">&nbsp;</div>
<div style="text-align: justify;"><span style="font-size: 10pt; font-family: arial,helvetica,sans-serif;">Άλλωστε η Ιστορία θα καταγράψει τις ενέργειες όλων μας και <strong>όλοι μας θα κριθούμε και θα λάβουμε αυτό που μας αξίζει.</strong></span></div>
<div style="text-align: justify;">&nbsp;</div>