<div style="text-align: justify;"><span style="font-size: 10pt; font-family: arial,helvetica,sans-serif;">Με σχετικό άρθρο του, αφιέρωμα στο 1ο Πανελλήνιο Συνέδριο των Αντιπροσώπων της Ομοσπονδίας μας, αναφέρεται το επίσημο περιοδικό του Πανευρωπαϊκού Οργανισμού Στρατιωτικών Ενώσεων (EUROMIL) στην Πανελλήνια Ομοσπονδία Ενώσεων Στρατιωτικών.</span></div>
<div style="text-align: justify;">&nbsp;</div>
<div style="text-align: justify;"><a href="https://fbcdn-sphotos-h-a.akamaihd.net/hphotos-ak-xpa1/v/t34.0-12/10487645_10152548310253033_1701688188_n.jpg?oh=a61ef04814a4c9b2ea73abf938e995d1&amp;oe=53ACC1B3&amp;__gda__=1403832990_9a01714b47aa40459cb87ecea1adec0e" target="_blank"><img style="display: block; margin-left: auto; margin-right: auto;" src="https://fbcdn-sphotos-h-a.akamaihd.net/hphotos-ak-xpa1/v/t34.0-12/10487645_10152548310253033_1701688188_n.jpg?oh=a61ef04814a4c9b2ea73abf938e995d1&amp;oe=53ACC1B3&amp;__gda__=1403832990_9a01714b47aa40459cb87ecea1adec0e" alt="" width="200" height="201" data-reactid=".9s.0.0.1.1" /></a></div>
<div style="text-align: justify;">&nbsp;</div>
<div style="text-align: justify;"><span style="font-size: 10pt; font-family: arial,helvetica,sans-serif;">Στις 6 Απριλίου 2014 πραγματοποιήθηκε το 1ο Πανελλήνιο Συνέδριο των Αντιπροσώπων της Πανελλήνιας Ομοσπονδίας Ενώσεων Στρατιωτικών (ΠΟΕΣ).</span></div>
<div style="text-align: justify;"><span style="font-size: 10pt; font-family: arial,helvetica,sans-serif;">&nbsp;</span></div>
<div style="text-align: justify;"><span style="font-size: 10pt; font-family: arial,helvetica,sans-serif;">Την διοργάνωση παρακολούθησαν και χαιρέτησαν αντιπροσωπείες πολιτικών κομμάτων, εκπρόσωποι από την τοπική και περιφερειακή διοίκηση, Ενώσεις Αποστράτων Αξιωματικών και Υπαξιωματικών και πλήθος εν ενεργεία και αποστρατεία συναδέλφων.</span></div>
<div style="text-align: justify;"><br /><span style="font-size: 10pt; font-family: arial,helvetica,sans-serif;">Η ΠΟΕΣ, είναι νόμιμο δευτεροβάθμιο Σωματείο σύμφωνα με την υπ΄ αριθμ. 453/2013 διάταξη του Ειρηνοδικείου Αθηνών. Αριθμεί δε ήδη στις τάξεις της 10 Πρωτοβάθμια Σωματεία εν ενεργεία Στρατιωτικών.</span></div>
<div style="text-align: justify;"><br /><span style="font-size: 10pt; font-family: arial,helvetica,sans-serif;">Το Συνέδριο εξέλεξε το 1ο Διοικητικό Συμβούλιο που αποτελείται από 15 τακτικά μέλη και 8 αναπληρωματικά με Πρόεδρο τον Αντισυνταγματάρχη Τσουκαράκη Ανέστη. Για την Εκτελεστική Γραμματεία εκλέχτηκαν 5 μέλη, ενώ για την Εξελεγκτική Επιτροπή εξελέγησαν 3 τακτικά και τρία αναπληρωματικά μέλη.</span></div>
<div style="text-align: justify;"><br /><span style="font-size: 10pt; font-family: arial,helvetica,sans-serif;">Στην ομιλία του, μεταξύ άλλων, ο Πρόεδρος της ΠΟΕΣ έκανε μια ιστορική αναδρομή της δημιουργίας της Ομοσπονδίας από το 2004 μέχρι και σήμερα.</span><br /><span style="font-size: 10pt; font-family: arial,helvetica,sans-serif;">Ανέφερε ότι η ίδρυση Σωματειακής δραστηριότητας των στρατιωτικών είναι Συνταγματικό τους δικαίωμα. Είναι σύμφωνη με τον Ευρωπαϊκό Κοινωνικό Χάρτη, την Ευρωπαϊκή Σύμβαση για τα Δικαιώματα του Ανθρώπου, του Διεθνούς Συμφώνου για τα ατομικά και πολιτικά δικαιώματα και του Διεθνούς Συμφώνου για τα οικονομικά, κοινωνικά και πολιτιστικά δικαιώματα. Ο Άρειος Πάγος, το ανώτατο δικαστήριο της ελληνικής Δημοκρατίας, εξέδωσε την υπ΄ αριθμ. 3/2012 απόφασή του και άναψε το πράσινο φως για τη σωματειακή δραστηριότητα των στρατιωτικών στην Ελλάδα.</span></div>
<div style="text-align: justify;"><br /><span style="font-size: 10pt; font-family: arial,helvetica,sans-serif;">Μεταξύ των καταστατικών σκοπών της Ομοσπονδίας είναι «η μελέτη, προστασία, βελτίωση και προαγωγή των θεσμικών, οικονομικών, κοινωνικών, ασφαλιστικών και γενικότερων συμφερόντων και δικαιωμάτων των Ελλήνων στρατιωτικών, και εφόσον και στο βαθμό που προβλεφθεί από την κείμενη νομοθεσία τη συμμετοχή μέσω αντιπροσώπων της Ομοσπονδίας στα υπηρεσιακά συμβούλια και επιτροπές που συνιστώνται στις Ένοπλες Δυνάμεις ... Μεταξύ δε των μέσων για την επίτευξη των παραπάνω σκοπών επισημαίνουμε τη διαπραγμάτευση και μέριμνα για την επίλυση των προβλημάτων των μελών της με κάθε αρμόδιο, την επεξεργασία και υποβολή προτάσεων προς τη φυσική και πολιτική ηγεσία των Ενόπλων Δυνάμεων, τα πολιτικά κόμματα, τους κοινωνικούς και λοιπούς φορείς, για θέματα που αφορούν τα συμφέροντα των μελών τους, τη συγκρότηση συμβουλευτικών επιτροπών για τη συλλογική επεξεργασία θέσεων» κ.ά..</span></div>
<div style="text-align: justify;"><br /><span style="font-size: 10pt; font-family: arial,helvetica,sans-serif;">Στη συνέχεια τόνισε ότι «αυτά που χρειάσθηκαν για την επίτευξη της δημιουργίας της ΠΟΕΣ ήταν η θέληση, η επιμονή, η υπομονή και η πίστη στο δίκαιο του αγώνα. Αλλά και η συμμετοχή, η αντίληψη για τη συλλογικότητα, για τη διεκδίκηση, η μαζικότητα, και η δυναμική. Αυτές οι αξίες υπήρχαν και υπάρχουν και σήμερα. Με τη γέννηση της ΠΟΕΣ δεν έχει να φοβηθεί τίποτα η Χώρα και η Πολιτεία από τους στρατιωτικούς που διεκδικούν. Κέρδη μόνο έχει να αποκομίσει και τίποτα άλλο. Και θα το αποδείξουμε και έμπρακτα στο πέρασμα του χρόνου με τη λειτουργία του σωματειακού κινήματός μας, όπως κάναμε μέχρι τώρα».</span></div>
<div style="text-align: justify;"><br /><span style="font-size: 10pt; font-family: arial,helvetica,sans-serif;">Ο συντονιστής της εκδήλωσης, δημοσιογράφος Π. Καρβουνόπουλος, έγραψε την επόμενη ημέρα στο On Alert, «Είναι δεδομένο ότι οι εξελίξεις μας έχουν ξεπεράσει. Και οι επιπτώσεις της οικονομικής κρίσης επιτάχυναν εξελίξεις που ίσως να έρχονταν αργότερα.</span></div>
<div style="text-align: justify;"><br /><span style="font-size: 10pt; font-family: arial,helvetica,sans-serif;">Οι στρατιωτικοί σ΄ όλη την Ευρώπη έχουν, εδώ και χρόνια πολλά, λειτουργήσει με επιτυχία και χωρίς καμία απολύτως επίπτωση στην πειθαρχία και την αποτελεσματικότητα των στρατευμάτων τους το μοντέλο των Ενώσεων Στρατιωτικών, οι οποίες ασχολούνται ΑΠΟΚΛΕΙΣΤΙΚΑ με τα εργασιακά ζητήματα. Στην Ελλάδα ακόμη το ξορκίζουμε και εξακολουθούμε να "στρουθοκαμηλίζουμε". ... Δεν μπορεί να εξηγηθεί με την λογική πως μπορούν να πιστεύουν, ότι αυτή η ενεργοποίηση και η οργάνωση στρατιωτικών μπορεί να σταματήσει με απαγορεύσεις και τρομοκρατία. Ειδικά μετά από την καταιγίδα της κρίσης που έχει σαρώσει τα πάντα στις ΕΔ».</span><br /><span style="font-size: 10pt; font-family: arial,helvetica,sans-serif;">Στο σύντομο χαιρετισμό του προς τους συνέδρους ο Πρόεδρος της ΑΝΕΑΕΔ Β. Φάρκωνας τόνισε την ανάγκη της συνεχούς παραγωγικής συνεργασίας μεταξύ των δύο Ενώσεων σε βάση αυτόνομη, ισότιμη, ειλικρινή και έντιμη.</span></div>
<div style="text-align: justify;"><br /><span style="font-size: 10pt; font-family: arial,helvetica,sans-serif;">Κλείνοντας ο κ. Τσουκαράκης τόνισε: «Έχουμε πλέον αποκτήσει φωνή και θα μιλήσουμε και εντός και εκτός Ελλάδας για όσα τόσα χρόνια μας στέρησαν. Θα τα διεκδικήσουμε με δύναμη, με ένταση και σε όλους τους τόνους».</span></div>
<div style="text-align: justify;"><span style="font-size: 10pt; font-family: arial,helvetica,sans-serif;">&nbsp;</span></div>
<div><span style="font-size: 10pt; font-family: arial,helvetica,sans-serif;">Ευθ. Γκιτέρσος</span><br /><span style="font-size: 10pt; font-family: arial,helvetica,sans-serif;">Μέλος ΑΝΕΑΕΔ</span></div>