<p><img style="display: block; margin-left: auto; margin-right: auto;" src="http://www.newsit.gr/files/Image/2015/01/16/resized/strat_533_355.jpg" alt="" width="257" height="171" /></p>
<p style="text-align: center;"><strong><span style="font-size: 10pt; font-family: arial, helvetica, sans-serif;">Αριθμός απόφασης 460/2010 </span></strong></p>
<p style="text-align: center;"><strong><span style="font-size: 10pt; font-family: arial, helvetica, sans-serif;">ΤΟ ΔΙΟΙΚΗΤΙΚΟ ΕΦΕΤΕΙΟ ΑΘΗΝΩΝ </span></strong></p>
<p style="text-align: center;"><strong><span style="font-size: 10pt; font-family: arial, helvetica, sans-serif;">Τμήμα Ε΄ </span></strong></p>
<p style="text-align: center;"><strong><span style="font-size: 10pt; font-family: arial, helvetica, sans-serif;">ΑΚΥΡΩΤΙΚΟΣ ΣΧΗΜΑΤΙΣΜΟΣ ΩΣ ΣΥΜΒΟΥΛΙΟ </span></strong></p>
<p style="text-align: justify;"><span style="font-size: 10pt; font-family: arial, helvetica, sans-serif;">Με μέλη τους: Περικλή Γκότση, Προέδρου Εφετών Διοικητικών Δικαστηρίων, Ελένη Παπαδημητρίου (Εισηγήτρια), και Ευαγγελία Μπουμπουκιώτη, Εφέτες Διοικητικών Δικαστηρίων, συνήλθε στις 16 Νοεμβρίου 2010, με γραμματέα την Ευγενία Κωστόγιαννη, για να αποφασίσει σχετικά με την από ……….. (αρ. κατάθ. ΑΝ ………) του ..........................., Αξιωματικού της Πολεμικής Αεροπορίας, κατοίκου Μυτιλήνης Λέσβου κατά του Υπουργού Εθνικής Άμυνας. </span></p>
<p style="text-align: justify;"><span style="font-size: 10pt; font-family: arial, helvetica, sans-serif;">Αντίγραφο της αίτησης αναστολής κοινοποιήθηκε, σύμφωνα με την από …….. πράξη της Προέδρου του Ε΄ Τμήματος του Δικαστηρίου τούτου, στον Υπουργό Εθνικής Άμυνας (βλ. το ………. αποδεικτικό επίδοσης της Δικαστικής Επιμελήτριας του Πρωτοδικείου ………….) για να παράσχει σχετικές πληροφορίες σε προθεσμία επτά (7) ημερών. </span></p>
<p style="text-align: justify;"><span style="font-size: 10pt; font-family: arial, helvetica, sans-serif;">Ύστερα από αυτά, το Δικαστήριο, ως Συμβούλιο, αφού άκουσε την εισηγήτρια της υπόθεσης, Εφέτη Διοικητικών Δικαστηρίων, Ελένη Παπαδημητρίου, που εξέθεσε τα ζητήματα που προκύπτουν και ανέπτυξε τη γνώμη της γι’ αυτά και μελέτησε τη δικογραφία καθώς και τις σχετικές διατάξεις, αποφασίζει τα εξής: </span></p>
<p style="text-align: justify;"><span style="font-size: 10pt; font-family: arial, helvetica, sans-serif;">1. Επειδή, για την άσκηση της κρινόμενης αίτησης, έχει καταβληθεί το νόμιμο παράβολο ……………, </span></p>
<p style="text-align: justify;"><span style="font-size: 10pt; font-family: arial, helvetica, sans-serif;">2. Επειδή, με την αίτηση αυτή ζητείται παραδεκτώς η αναστολή εκτέλεσης: α) της Φ.411…………. απόφασης του Αρχηγού του Γενικού Επιτελείου Αεροπορίας, με την οποία ο αιτών, Υποσμηναγός ………. της Πολεμικής Αεροπορίας, μετατέθηκε από την …………, που εδρεύει …………, στην ………, που εδρεύει ………. και β) της Φ.411…………., απόφασης του Διευθυντή Β΄ Κλάδου ΓΕΑ, με την οποία απορρίφθηκε η από ……….. αναφορά του αιτούντος για την ακύρωση της μετάθεσής του. Κατά των πράξεων αυτών ο αιτών έχει ήδη ασκήσει αίτηση ακύρωσης (αρ. καταθ. ……….), για την οποία δεν έχει ορισθεί ακόμη δικάσιμος. </span></p>
<p style="text-align: justify;"><span style="font-size: 10pt; font-family: arial, helvetica, sans-serif;">3. Επειδή, με την από …….. προσωρινή διαταγή του Προέδρου του Ε΄ Τμήματος του Διοικητικού Εφετείου Αθηνών, ανεστάλη η εκτέλεση των παραπάνω προσβαλλόμενων πράξεων έως την έκδοση απόφασης επί της κρινόμενης αίτησης αναστολής. </span></p>
<p style="text-align: justify;"><span style="font-size: 10pt; font-family: arial, helvetica, sans-serif;">4. Επειδή, σύμφωνα με τις διατάξεις του άρθρου 52 που ν. δ/τος 170/1973 «Περί του Συμβουλίου Επικρατείας» (ΦΕΚ 229 Α`), όπως οι διατάξεις αυτές κωδικοποιήθηκαν με το π.δ.18/1989 (ΦΕΚ 8 Α`) και αντικαταστάθηκαν από το άρθρο 35 του ν. 2721/1999 (ΦΕΚ 112 Α`), και οι οποίες εφαρμόζονται, κατ` άρθρο 4 του ν. 702 /1977 (ΦΕΚ 268 Α`), και επί των ακυρωτικών διαφορών που δικάζονται ενώπιον των Διοικητικών Εφετείων, το δικαστήριο, στο οποίο ασκήθηκε η αίτηση ακύρωσης εκτελεστής ατομικής διοικητικής πράξης, μπορεί, με συνοπτικά αιτιολογημένη απόφαση, η οποία εκδίδεται σε Συμβούλιο να διατάξει, με αίτηση εκείνου που άσκησε την αίτηση ακύρωσης, την αναστολή εκτέλεσης της προσβαλλόμενης πράξης, όταν η άμεση εκτέλεση αυτής θα προκαλέσει στον αιτούντα βλάβη ανεπανόρθωτη ή δυσχερώς επανορθώσιμη σε περίπτωση ευδοκίμησης της αίτησης ακύρωσης. Αντίθετα το Δικαστήριο μπορεί να απορρίψει την αίτηση αν, κατά την στάθμιση της βλάβης του αιτούντος και του δημοσίου συμφέροντος κρίνεται ότι οι αρνητικές συνέπειες από την αποδοχή θα είναι σοβαρότερες από την ωφέλεια του αιτούντος. Εξάλλου, εάν εκτιμάται ότι η αίτηση ακύρωσης είναι προδήλως βάσιμη, μπορεί να δεχθεί την αίτηση αναστολής, ακόμη και αν η βλάβη του αιτούντος από την άμεση εκτέλεση της προσβαλλόμενης πράξης δεν κρίνεται ως ανεπανόρθωτη ή δυσχερώς επανορθώσιμη. Η αίτηση αναστολής, όμως, μπορεί να απορριφθεί ακόμη και σε περίπτωση ανεπανόρθωτης ή δυσχερώς επανορθώσιμης βλάβης, αν η Επιτροπή εκτιμά ότι η αίτηση ακύρωσης είναι προδήλως απαράδεκτη ή προδήλως αβάσιμη. </span></p>
<p style="text-align: justify;"><span style="font-size: 10pt; font-family: arial, helvetica, sans-serif;">5. Επειδή, εξάλλου, οι διοικητικές πράξεις που αναφέρονται στην υπηρεσιακή κατάσταση των δημόσιων υπαλλήλων συνάπτονται αμέσως προς την ομαλή λειτουργία της δημόσιας υπηρεσίας και, συνεπώς, λόγοι δημόσιου συμφέροντος επιβάλλουν την άμεση εκτέλεση τους. Οι πράξεις αυτές δεν υπόκεινται σε αναστολή εκτέλεσης, εκτός εάν σε εξαιρετικές περιπτώσεις εκτιμάται ότι η άμεση εκτέλεση τους πρόκειται να επιφέρει στον υπάλληλο σοβαρή και δυσεπανόρθωτη βλάβη, οπότε είναι δυνατόν να χορηγηθεί, κατ εξαίρεση, αναστολή εκτέλεσης, ύστερα όμως από συνεκτίμηση των αναγκών της υπηρεσίας Εξάλλου, η αρχή της άμεσης εκτέλεσης των πράξεων που αναφέρονται ειδικότερα στην υπηρεσιακή κατάσταση των στρατιωτικών υπαλλήλων είναι αυστηρότερη, επειδή η εκτέλεση των πράξεων αυτών συνάπτεται προς την ομαλή λειτουργία της στρατιωτικής υπηρεσίας και τη στρατιωτική πειθαρχία (ΣτΕ 376/2000, 17/1996, 344/1994 κ.ά). </span></p>
<p style="text-align: justify;"><span style="font-size: 10pt; font-family: arial, helvetica, sans-serif;">6. Επειδή, στην προκείμενη περίπτωση, από τα στοιχεία του φακέλου, προκύπτουν τα ακόλουθα: Ο αιτών, Υποσμηναγός της Πολεμικής Αεροπορίας, με ειδικότητα ……….., είναι οργανικά τοποθετημένος από ……… στο …………, το οποίο αποτελεί τμήμα ………., που εδρεύει ………… και στο οποίο τελεί τα καθήκοντα του ……….. Με την υπ` αρ. Φ.411………….. διαταγή του Αρχηγού ΓΕΑ (α΄ προσβαλλόμενη πράξη) διατάχθηκε η μετάθεση του αιτούντος από ……….. στην …………., που εδρεύει …………., και ως ημερομηνία χορήγησης φύλλου πορείας ορίστηκε η ………. Την ………… ο αιτών υπέβαλε υπηρεσιακή αναφορά με αίτημα την ακύρωση της μετάθεσής του και την παραμονή του στη μονάδα που υπηρετεί, για σοβαρούς οικογενειακούς λόγους και συγκεκριμένα διότι: α) η κόρη του (.......................) φοιτούσε στη Γ΄ Λυκείου, β) συνυπηρετεί με τη σύζυγό του που έχει τοποθετηθεί οργανικά ως ………….., με υποχρεωτική παραμονή της στη θέση αυτή ………… και γ) είναι μοναδικός προστάτης …………. Συνυπέβαλε δε σχετικές βεβαιώσεις και ιατρικές γνωματεύσεις. Το αίτημά του απορρίφθηκε, με την υπ` αρ. Φ. 411………… απόφαση του Διευθυντή Β΄ Κλάδου ΓΕΑ (β΄ προσβαλλόμενη πράξη), με την αιτιολογία ότι η μετάθεσή του από την ………. στην …………, πραγματοποιείται στο πλαίσιο της βέλτιστης αξιοποίησης του προσωπικού της ΠΑ για την κάλυψη υπηρεσιακών αναγκών, η τοποθέτησή του στ…….., δεν είναι δυνατή διότι θα έπρεπε να αναλάβει …………., σε ένα γνωστικό πεδίο από το οποίο, όπως και ο ίδιος ισχυρίζεται στην αναφορά του, έχει αποκοπεί για μεγάλο χρονικό διάστημα, τα οικογενειακά και οικονομικά προβλήματα που επικαλείται στην αναφορά του και μάλιστα σημαντικότερα, τα αντιμετωπίζει μεγάλο ποσοστό του προσωπικού, τα οποία είναι αδύνατο να ικανοποιηθούν όλα στο σύνολο τους και η παραμονή των στελεχών, στην περιοχή επιθυμίας τους, αποτελεί επιδίωξη της Υπηρεσίας, εφόσον οι υπηρεσιακές ανάγκες και ο βαθμός το επιτρέπουν. Με την κρινόμενη αίτηση, ο αιτών επιδιώκει την αναστολή εκτέλεσης των προσβαλλόμενων πράξεων, προβάλλοντας ότι η αίτηση ακύρωσης είναι προδήλως βάσιμη, διότι οι προσβαλλόμενες πράξεις έχουν εκδοθεί, κατά παράβαση των άρθρων 24 του ν. 2439/1996 και 21 (παρ.2) και 43 του Συντάγματος και στερούνται επαρκούς αιτιολογίας, δεδομένου ότι οι τοποθετήσεις και οι μεταθέσεις των Αξιωματικών γίνονται βάσει κριτηρίων που θεσπίζονται με π.δ., κατ’ εξουσιοδότηση των διατάξεων 24 του ν. 2439/1996, το οποίο δεν έχει ακόμη εκδοθεί και, κατά συνέπεια, υφίσταται νομοθετικό κενό ως προς τα κριτήρια αξιολόγησης και τοποθέτησής τους, και, επιπλέον, χωρίς να ληφθούν υπόψη τα στοιχεία της υπηρεσιακής, προσωπικής και οικογενειακής του κατάστασης, απομακρύνεται βίαια από τα, αμιγώς επί ………….. έτη και με απόλυτη επιτυχία, ασκηθέντα καθήκοντα της ειδικότητάς του σε Μονάδες που θεωρούνται και είναι άκρως δυσμενείς, τοποθετούμενος σε θέση γενικών καθηκόντων και σε Μονάδα εκτός των δηλωθεισών επιθυμιών του, με γενικά και άγνωστα καθήκοντα. Οι προβαλλόμενοι, όμως, λόγοι ακύρωσης, οι οποίοι θα εξεταστούν, άλλωστε, κατά την εκδίκαση της εκκρεμούς αίτησης ακύρωσης, δεν παρίστανται ως προδήλως βάσιμοι. Κατά συνέπεια, δεν συντρέχει λόγος χορήγησης της αιτούμενης αναστολής, κατά το άρθρο 52 (παρ.7) του π.δ/τος 18/1989 (ΦΕΚ 8 Α΄). </span></p>
<p style="text-align: justify;"><span style="font-size: 10pt; font-family: arial, helvetica, sans-serif;">7. Επειδή, επίσης, ο αιτών προβάλλει ότι η μετάθεσή του από ……….. στ………. θα του επιφέρει ανεπανόρθωτη βλάβη, δεδομένου ότι α) είναι πατέρας ανήλικου τέκνου το οποίο έχει υπαχθεί στις διατάξεις του ν.3699/2008, καθόσον χρήζει …………., β) η σύζυγός του αδυνατεί να τον ακολουθήσει στη μετάθεση του, λόγω ανειλημμένης υπηρεσιακής υποχρέωσής της ως ………… μέχρι τον …………, γ) έχει κόρη φοιτήτρια στο πρώτο έτος στη …………., η οποία επιβαρύνει σταθερά το μηνιαίο οικογενειακό του προϋπολογισμό με ……….. ευρώ μηνιαίως, δ) η υλοποίηση της μετάθεσής του στ………, σε συνδυασμό με τα νέα οικονομικά μέτρα θα οδηγήσει την οικογένεια του σε οικονομικό μαρασμό, καθόσον ο μηνιαίος οικογενειακός τους προϋπολογισμός, ο οποίος υπέστη ήδη ετήσια συνολική μείωση ………..€ περίπου, επαρκεί οριακά πλέον για τη συντήρηση της οικογένειας του, όχι όμως και για τη συντήρηση έτερης κατοικίας, την οποία θα πρέπει να ενοικιάσει στ………., ούτε για τα εκεί απαιτούμενα έξοδα διαβίωσής του. Εξάλλου προβάλλει ότι από τις προσβαλλόμενες πράξεις προκαλείται και επαγγελματική βλάβη στο πρόσωπο του διότι, λόγω της ατομικής και αναίτιας μετάθεσης του, αποστερείται της δυνατότητας ανάληψης θέσης ευθύνης - διοίκησης, παρά το γεγονός ότι έχει τα τυπικά και ουσιαστικά προς τούτο προσόντα, δεδομένου ότι μετά τον νυν Διοικητή ……………, ο οποίος αριθμεί ……… έτη υπηρεσίας, είναι ο αρχαιότερος Αξιωματικός ……... Για την απόδειξη των ισχυρισμών του ο αιτών προσκομίζει: α) ……. … θ) ……….. </span></p>
<p style="text-align: justify;"><span style="font-size: 10pt; font-family: arial, helvetica, sans-serif;">8. Επειδή, ενόψει τούτων, ο αιτών αποδεικνύει ότι ο υιός του ................. παρουσιάζει σοβαρά προβλήματα, και ειδικότερα …….., ότι εμπίπτει στην κατηγορία …………., ότι κάθε πιθανή οικογενειακή μεταβολή, όπως θάνατος, χωρισμός και απομάκρυνση του ενός από τους δύο γονείς, θα έχει δυσμενείς επιπτώσεις στην όλη ψυχική και πνευματική του υπόσταση, ………... Κατά συνέπεια η μετάθεση του αιτούντος στ………. και η αναγκαστική απομάκρυνσή του από την οικογένειά του, η οποία δεν μπορεί να μετακινηθεί στον τόπο μετάθεσης (………), αφενός μεν λόγω της εργασίας της συζύγου του αιτούντος, αφετέρου δε - και κυρίως- λόγω των σοβαρών προβλημάτων και των ιδιαιτέρων αναγκών του υιού του, που, σύμφωνα με τα προεκτεθέντα, δεν μπορούν να καλυφθούν από το …………, θα προκαλέσει σ’ αυτόν δυσχερώς επανορθώσιμη βλάβη, κατά τον βάσιμο ισχυρισμό του, διότι θα έχει ως συνέπεια, όπως βεβαιώνεται από το αρμόδιο ………….., την επιδείνωση ………….. που αντιμετωπίζει ο υιός του και την αρνητική εξέλιξη της κατάστασής του, με ιδιαίτερα δυσμενείς επιπτώσεις για τον ίδιο και τον αιτούντα, η οικογενειακή κατάσταση του οποίου θα διαταραχθεί σοβαρά. Και ναι μεν η εκτέλεση της προσβαλλόμενης πράξης συνάπτεται με την ομαλή λειτουργία της στρατιωτικής υπηρεσίας και τη στρατιωτική πειθαρχία και επιβάλλεται από λόγους δημόσιου συμφέροντος, το Δικαστήριο, όμως, τούτο (σε Συμβούλιο), σταθμίζοντας, αφενός μεν την δυσχερώς επανορθώσιμη βλάβη που θα υποστεί, κατά τα ανωτέρω, ο αιτών, ο οποίος αντιμετωπίζει ιδιαίτερα, και όχι συνήθη, οικογενειακά προβλήματα, αφετέρου το δημόσιο συμφέρον που υπαγορεύει την άμεση εκτέλεση της προσβαλλομένης πράξης για την κάλυψη των συγκεκριμένων υπηρεσιακών αναγκών, σε σχέση και με την εξειδίκευση του αιτούντος, όπως αναπτύσσεται στις απόψεις της Διοίκησης, κρίνει ότι, ανεξάρτητα από την βασιμότητα, ή μη, της κρινόμενης αίτησης ακύρωσης, συντρέχουν στην προκείμενη περίπτωση εξαιρετικοί λόγοι, για τους οποίους πρέπει να χορηγηθεί η αιτούμενη αναστολή εκτέλεσης της προσβαλλόμενης πράξης, λόγω της δυσχερώς επανορθώσιμης βλάβης που θα υποστεί ο αιτών από την άμεση εκτέλεση αυτής, κατά το άρθρο 52 (παρ.6) του π.δ/τος 18/1989 (ΦΕΚ 8 Α΄). </span></p>
<p style="text-align: justify;"><span style="font-size: 10pt; font-family: arial, helvetica, sans-serif;">9. Επειδή, κατ` ακολουθία των παραπάνω πρέπει να γίνει δεκτή η κρινόμενη αίτηση, να ανασταλεί η εκτέλεση των προσβαλλόμενων πράξεων μέχρι την έκδοση απόφασης επί της ασκηθείσας αίτησης ακύρωσης και να επιστραφεί στον αιτούντα το παράβολο. Μετά δε από εκτίμηση των περιστάσεων, που αφορούν στη φύση της διαφοράς, να απαλλαγεί το Ελληνικό Δημόσιο από τη δικαστική δαπάνη του αιτούντος. (άρθρ. 39 παρ. 1 του π.δ/τος 18/1989). </span></p>
<p style="text-align: center;"><strong><span style="font-size: 10pt; font-family: arial, helvetica, sans-serif;">ΔΙΑ ΤΑΥΤΑ </span></strong></p>
<p style="text-align: justify;"><span style="font-size: 10pt; font-family: arial, helvetica, sans-serif;">-Δέχεται την αίτηση. </span></p>
<p style="text-align: justify;"><span style="font-size: 10pt; font-family: arial, helvetica, sans-serif;">-Αναστέλλει την εκτέλεση: α) της Φ.411……… απόφασης του Αρχηγού του Γενικού Επιτελείου Αεροπορίας, με την οποία ο αιτών, Υποσμηναγός ……….. της Πολεμικής Αεροπορίας, μετατέθηκε από …………, που εδρεύει στ………., στ…….., που εδρεύει στ……… και β) της Φ.411…………., απόφασης του Διευθυντή Β΄ Κλάδου ΓΕΑ, με την οποία απορρίφθηκε η από ……… αναφορά του αιτούντος για την ακύρωση της μετάθεσής του, μέχρι την έκδοση απόφασης επί της ασκηθείσας αίτησης ακύρωσης. </span></p>
<p style="text-align: justify;"><span style="font-size: 10pt; font-family: arial, helvetica, sans-serif;">-Διατάσσει την απόδοση του παραβόλου στον αιτούντα.&nbsp;</span></p>
<p style="text-align: justify;"><span style="font-size: 10pt; font-family: arial, helvetica, sans-serif;"></span><span style="font-size: 10pt; font-family: arial, helvetica, sans-serif;">-Απαλλάσσει το Ελληνικό Δημόσιο από τη δικαστική δαπάνη του αιτούντος. </span></p>
<p style="text-align: justify;"><span style="font-size: 10pt; font-family: arial, helvetica, sans-serif;">Κρίθηκε, αποφασίστηκε στην Αθήνα, στις 2 Νοεμβρίου 2010 και εκδόθηκε στην ίδια πόλη σε έκτακτη δημόσια συνεδρίαση στο ακροατήριο του Δικαστηρίου στις 16 Νοεμβρίου 2010. </span></p>
<div style="text-align: justify;"><span style="font-size: 10pt; font-family: arial, helvetica, sans-serif;">&nbsp; &nbsp; &nbsp; Ο ΠΡΟΕΔΡΟΣ &nbsp; &nbsp; &nbsp; &nbsp; &nbsp; &nbsp; &nbsp; &nbsp; &nbsp; &nbsp; &nbsp; &nbsp; &nbsp; &nbsp; &nbsp; &nbsp;Η ΓΡΑΜΜΑΤΕΑΣ </span></div>
<div style="text-align: justify;"><span style="font-size: 10pt; font-family: arial, helvetica, sans-serif;">&nbsp;ΠΕΡΙΚΛΗΣ ΓΚΟΤΣΗΣ &nbsp; &nbsp; &nbsp; &nbsp; &nbsp; &nbsp; &nbsp; &nbsp; &nbsp; &nbsp; &nbsp; &nbsp; &nbsp;ΓΕΩΡΓΙΑ ΚΩΣΤΑ</span></div>
<div style="text-align: justify;">&nbsp;</div>
<div style="text-align: justify;"><span style="font-family: arial, helvetica, sans-serif; font-size: 10pt;">Πηγή: <a href="http://www.mil-law.gr/images/460-2010_DEA.pdf" target="_blank">mil-law.gr</a></span></div>