<p><img style="display: block; margin-left: auto; margin-right: auto;" src="images/mgthumbnails/266x133-images-dikasthrio.jpg" alt="dikasthrio" /></p>
<p style="text-align: center;"><strong><span style="font-family: arial, helvetica, sans-serif; font-size: 10pt;">Αριθμός 510/2010 </span></strong></p>
<p style="text-align: center;"><strong><span style="font-family: arial, helvetica, sans-serif; font-size: 10pt;">ΤΟ ΔΙΟΙΚΗΤΙΚΟ ΕΦΕΤΕΙΟ ΑΘΗΝΩΝ </span></strong></p>
<p style="text-align: center;"><strong><span style="font-family: arial, helvetica, sans-serif; font-size: 10pt;">Τμήμα Ε΄ </span></strong></p>
<p style="text-align: center;"><strong><span style="font-family: arial, helvetica, sans-serif; font-size: 10pt;">ΑΚΥΡΩΤΙΚΟΣ ΣΧΗΜΑΤΙΣΜΟΣ </span></strong></p>
<p style="text-align: justify;"><span style="font-family: arial, helvetica, sans-serif; font-size: 10pt;">Με μέλη τους: Μαρία Λεντάρη - Τσινταράκη, που άσκησε καθήκοντα Προέδρου, επειδή κωλύονταν οι Πρόεδροι και οι αρχαιότεροί της δικαστές, Ελένη Παπαδημητρίου και Ευαγγελία Μπουμπουκιώτη, Εφέτες Διοικητικών Δικαστηρίων, συνεδρίασε δημόσια στο ακροατήριό του στις 22 Ιανουαρίου 2010, με γραμματέα το Παναγιώτη Χατζηδάκη, για να δικάσει την από…….., αίτηση, του ...... , που παραστάθηκε με τον πληρεξούσιό του δικηγόρο ……….., τον οποίο διόρισε με συνυπογραφή του δικογράφου της αιτήσεως ακυρώσεως κατά του Υπουργού Εθνικής Άμυνας, ο οποίος παραστάθηκε με την Πάρεδρο του ΝΣΚ Αγγελική Αναστοπούλου. </span></p>
<p style="text-align: justify;"><span style="font-family: arial, helvetica, sans-serif; font-size: 10pt;">Οι πληρεξούσιοι των διαδίκων που παρέστησαν, δήλωσαν, σύμφωνα με τις διατάξεις της παρ. 2 του άρθρου 33 του Π.Δ/τος 18/1989, που προστέθηκε με την παρ. 2 του άρθρου 32 του ν. 3772/2009 (ΦΕΚ Α 112/10.7.2009) ότι δεν θα προβούν σε προφορική ανάπτυξη της υπόθεσης. </span></p>
<p style="text-align: justify;"><span style="font-family: arial, helvetica, sans-serif; font-size: 10pt;">Η εκδίκαση άρχισε με την ανάγνωση συνοπτικά, του συμπεράσματος της εκθέσεως της Εισηγήτριας Μαρίας Λεντάρη - Τσινταράκη, σύμφωνα με την παραπάνω διάταξη. </span></p>
<p style="text-align: justify;"><span style="font-family: arial, helvetica, sans-serif; font-size: 10pt;">Μετά τη συνεδρίαση, το Δικαστήριο συνήλθε σε διάσκεψη, και αφού μελέτησε τη δικογραφία και τις σχετικές διατάξεις, αποφασίζει τα εξής : </span></p>
<p style="text-align: justify;"><span style="font-family: arial, helvetica, sans-serif; font-size: 10pt;">1. Επειδή, με την κρινόμενη αίτηση, για την άσκηση της οποίας κατεβλήθη το κατά νόμο παράβολο ……., ζητείται η ακύρωση της άρνησης της Διοίκησης, που εκδηλώθηκε με την Φ.416……….. πράξη του Διοικητή της Διοίκησης Ναυτικής Εκπαίδευσης, να μετατάξει τoν αιτούντα, Αρχικελευστή ……., σε Αξιωματικό, λόγω αποκτήσεως πτυχίου από Ανώτατο Εκπαιδευτικό Ίδρυμα και ειδικότερα από …………, μετά την έκδοση της υπ΄ αριθμ. ………… πράξης της Ολομέλειας το Ανώτατου Ναυτικού Συμβουλίου, με την οποία κρίθηκε ότι δεν υφίστανται υπηρεσιακές ανάγκες, ούτε οργανικές θέσεις Αξιωματικών ΠΥ-ΠΤ, προκειμένου να καλυφθούν από Υπαξιωματικούς - Ανθυπασπιστές. </span></p>
<p style="text-align: justify;"><span style="font-family: arial, helvetica, sans-serif; font-size: 10pt;">2. Επειδή, στο άρθρο 25 παρ. 11 του ν. 2439/1996 “ Ιεραρχία και εξέλιξη των Αξιωματικών των Ενόπλων Δυνάμεων ” (Α` 219), όπως αντικαταστάθηκε με την παρ. 3 του άρθρου 15 του ν. 2913/2001 (Α` 102), ορίζεται ότι : “Οι μόνιμοι υπαξιωματικοί και ανθυπασπιστές που προέρχονται από Στρατιωτικές Σχολές Υπαξιωματικών και των τριών Κλάδων των Ενόπλων Δυνάμεων, οι οποίοι έχουν λάβει ή λαμβάνουν πτυχία A.E.I., έχουν συμπληρώσει πραγματική στρατιωτική υπηρεσία ένδεκα (11) ετών στο στράτευμα από την ημερομηνία ονομασίας τους σε μονίμους υπαξιωματικούς και δεν έχουν συμπληρώσει το τεσσαρακοστό έτος της ηλικίας τους, επιτρέπεται να μετατάσσονται, εντός του κλάδου στον οποίο ανήκουν, από την ειδικότητα την οποία κατέχουν σε ειδικότητα αξιωματικού σχετική με το πτυχίο που αποκτούν, εφόσον υφίστανται υπηρεσιακές ανάγκες, προς συμπλήρωση υφισταμένων κενών οργανικών θέσεων Ανθυπολοχαγών και αντιστοίχων του Πολεμικού Ναυτικού και της Πολεμικής Αεροπορίας .... Η μετάταξη γίνεται, ύστερα από αίτησή τους, με προεδρικό διάταγμα που εκδίδεται με πρόταση του Υπουργού Εθνικής Άμυνας μετά από σύμφωνη γνώμη του Ανώτατου Συμβουλίου του οικείου Κλάδου Ενόπλων Δυνάμεων. Με προεδρικό διάταγμα, που εκδίδεται ύστερα από πρόταση του Υπουργού Εθνικής Άμυνας μετά από εισήγηση του Σ.Α.Γ.Ε., καθορίζονται ενιαία και για τους τρεις Κλάδους των Ενόπλων Δυνάμεων ή και κατά κλάδο , τα πρόσθετα τυπικά και ουσιαστικά προσόντα των μετατασσομένων, τα κριτήρια των μετατάξεων, οι ειδικότητες στις οποίες γίνεται η μετάταξη και η περαιτέρω διαδικασία μετάταξης αυτών”. Κατ’ εξουσιοδότηση της διατάξεως αυτής εκδόθηκε το π.δ. 46/2005 (Α` 64) το οποίο ορίζει τα εξής: “ Άρθρο 1. Μόνιμοι Υπαξιωματικοί και Ανθυπασπιστές που προέρχονται από Ανώτερες Στρατιωτικές Σχολές Υπαξιωματικών (ΑΣΣΥ) μετατάσσονται σε ειδικότητα Αξιωματικού κατά τις ισχύουσες περί τούτου διατάξεις προς κάλυψη κενών οργανικών θέσεων Ανθυπολοχαγών και αντιστοίχων του Πολεμικού Ναυτικού και της Πολεμικής Αεροπορίας, αν επιλεγούν για μετάταξη από το οικείο κατά Κλάδο Ανώτατο Συμβούλιο, ως πληρούντες τα κριτήρια του άρθρου 4 του παρόντος. ΄Αρθρο 2. 1. Με απόφαση του Ανωτάτου κατά Κλάδο Συμβουλίου, που εκδίδεται το μήνα Μάιο εκάστου έτους, καθορίζονται, σύμφωνα με τις υφιστάμενες υπηρεσιακές ανάγκες, οι θέσεις του άρθρου 1 κατά ειδικότητα που μπορούν να καλυφθούν με μετατάξεις μονίμων Υπαξιωματικών και Ανθυπασπιστών πτυχιούχων Α.Ε.Ι.2. Οι επιθυμούντες να μεταταγούν υποβάλλουν μέχρι 30 Σεπτεμβρίου εκάστου έτους αίτηση, προς τη Μονάδα ή Υπηρεσία που υπηρετούν, στην οποία δηλώνουν ότι επιθυμούν να μεταταγούν σε ειδικότητες Αξιωματικών, οι οποίες θα κριθούν από το οικείο κατά Κλάδο Ανώτατο Συμβούλιο ως σχετικές με τα πτυχία που διαθέτουν και συνυποβάλλουν στην αναφορά τους. Ειδικά για το Πολεμικό Ναυτικό οι επιθυμούντες να μεταταγούν υποβάλλουν το πτυχίο ΑΕΙ ανεξαρτήτως τμήματος ή Σχολής. Αιτήσεις υποβαλλόμενες μετά την ανωτέρω προθεσμία δε γίνονται δεκτές και απορρίπτονται από τη Μονάδα στην οποία υπηρετούν.&nbsp;</span><span style="font-family: arial, helvetica, sans-serif; font-size: 10pt;">3. Η αίτηση με τα συνημμένα σ` αυτή επικυρωμένα αντίγραφα πτυχίων υποβάλλεται από τη Μονάδα ή Υπηρεσία στην οποία υπηρετεί ο δικαιούχος εντός δεκαημέρου από τη λήξη της παραπάνω προθεσμίας προς τις αρμόδιες Διευθύνσεις των Γενικών Επιτελείων για το Στρατό Ξηράς και την Πολεμική Αεροπορία και στη Διοίκηση Ναυτικής Εκπαίδευσης για το Πολεμικό Ναυτικό.&nbsp;</span><span style="font-family: arial, helvetica, sans-serif; font-size: 10pt;">4. Οι αρμόδιες Διευθύνσεις των ανωτέρων Κλάδων: α. Συγκεντρώνουν τα στοιχεία που απαιτούνται να τεθούν υπόψη του Ανωτάτου Συμβουλίου. β. Διαβιβάζουν τα στοιχεία αυτά στη Γραμματεία του Ανώτατου Συμβουλίου. γ. Προωθούν προς έκδοση Προεδρικό Διάταγμα μετάταξης και ονομασίας των κριθέντων ως μετατασσομένων. Άρθρο 3. Αρμοδιότητες Ανωτάτου Συμβουλίου Πίνακες . 1. Το Ανώτατο Συμβούλιο του οικείου Κλάδου είναι αρμόδιο : α. Να προσδιορίσει τις ειδικότητες Αξιωματικών στις οποίες δύνανται να μεταταγούν οι ενδιαφερόμενοι προς τις οποίες προσιδιάζουν τα υποβληθέντα πτυχία τους ή αν σε ουδεμία ειδικότητα προσιδιάζουν .β. Να καταρτίσει πίνακες υποψηφίων για κάθε ειδικότητα, στις οποίες περιλαμβάνονται όλοι οι υποψήφιοι των οποίων το υποβληθέν πτυχίο τους προσιδιάζει στις ειδικότητες κατά απόλυτη σειρά αρχαιότητος. γ. Να αξιολογήσει και να επιλέξει από τους πίνακες υποψηφίων ειδικότητας κατ` απόλυτο σειρά αρχαιότητος όσους πληρούν τα κριτήρια του άρθρου 4 τερματίζοντας την κρίση με την πλήρωση της τελευταίας των κενών οργανικών θέσεων της ειδικότητος. δ. Να καταρτίσει πίνακες: (1) Μετατασσόμενων στον οποίο περιλαμβάνονται όσοι επιλέγηκαν να καλύψουν τις κενές οργανικές θέσεις των ειδικοτήτων, (2) Μη μετατασσόμενων στον οποίο περιλαμβάνονται όλοι όσοι το πτυχίο τους δεν προσιδιάζει σε ειδικότητα Αξιωματικού, δεν πληρούν τα κριτήρια του άρθρου 4 ή δεν κρίθηκαν λόγω κάλυψης των διαθεσίμων κενών θέσεων. 2.....Άρθρο 4. Κριτήρια 1. Κριτήρια προς εφαρμογή των οριζομένων στο άρθρο 3 είναι για τους κρινόμενους τα εξής: α. Το υποβληθέν πτυχίο τους να προσιδιάζει σε ειδικότητα Αξιωματικού, όπως αυτές αναγράφονται στο άρθρο 1 του Ν. 2439/96 “Ιεραρχία και εξέλιξη των μονίμων αξκών των ΕΔ”. β. Να έχουν τα ουσιαστικά τους προσόντα σε βαθμό εξαίρετο. γ. Να έχουν αποφοιτήσει με βαθμό τουλάχιστον “λίαν καλώς” από τα προβλεπόμενα σχολεία της ειδικότητός τους. δ. Να μην έχουν ελαττώματα από τα αναφερόμενα στο νόμο περί ιεραρχίας και προαγωγών των μονίμων υπαξιωματικών. ε. Να μην έχουν τιμωρηθεί κατά τη διάρκεια της υπηρεσίας τους με πειθαρχικές ποινές για παραπτώματα που κατά την κρίση του Συμβουλίου επηρεάζουν δυσμενώς τα ηθικά και επαγγελματικά προσόντα, το κύρος και το στρατιωτικό πνεύμα. στ. Να μη συντρέχουν στο πρόσωπο τα κωλύματα που αναφέρονται στο άρθρο 8 του Ν. 2683/1999 “Κύρωση του Κώδικα Κατάστασης Δημοσίων Πολιτικών Διοικητικών Υπαλλήλων και Υπαλλήλων Ν.Π.Δ.Δ. και άλλες διατάξεις” (ΦΕΚ 19/Α`), όπως τροποποιήθηκε και ισχύει σήμερα. 2.... Άρθρο 5 . Κύρωση Πινάκων 1. Οι πίνακες συντάσσονται εις διπλούν, κυρώνονται από τον Υπουργό Εθνικής Άμυνας. Η απόφαση του Ανωτάτου Στρατιωτικού Συμβουλίου κοινοποιείται στους ενδιαφερόμενους μέσα σε δύο μήνες από το τέλος των εργασιών του. Διοικητική προσφυγή κατά της αποφάσεως του Συμβουλίου δεν επιτρέπεται ”.Εξάλλου στο άρθρο 2 του Ν. 3549/2007 ορίσθηκε ότι:" 1.α. Ανώτατα Εκπαιδευτικά Ιδρύματα (Α.Ε.Ι.) κατά την έννοια του άρθρου 16 παράγραφος 5 του Συντάγματος, είναι τα ιδρύματα της ανώτατης εκπαίδευσης, η οποία αποτελείται από δύο παράλληλους τομείς:α) τον πανεπιστημιακό τομέα, ο οποίος περιλαμβάνει τα Πανεπιστήμια, τα Πολυτεχνεία και την Ανώτατη Σχολή Καλών Τεχνών και β) τον τεχνολογικό τομέα, ο οποίος περιλαμβάνει τα Τεχνολογικά Εκπαιδευτικά Ιδρύματα (Τ.Ε.Ι.) και την Ανώτατη Σχολή Παιδαγωγικής και Τεχνολογικής Εκπαίδευσης". </span></p>
<p style="text-align: justify;"><span style="font-family: arial, helvetica, sans-serif; font-size: 10pt;">3. Επειδή, στην προκείμενη περίπτωση, από τα στοιχεία του φακέλου, προκύπτουν τα εξής: Ο αιτών, Aρχικελευστής …….., με την από ………… αναφορά του ζήτησε τη μετάταξή του σε Αξιωματικό, λόγω αποκτήσεως πτυχίου ΑΕΙ …………. Επί της ως άνω αναφοράς εκδόθηκε η από …….. προσβαλλόμενη πράξη του Διοικητή της Διοίκησης Ναυτικής Εκπαίδευσης, με την οποία γνωστοποιήθηκε στον αιτούντα ότι το αίτημα του για μετάταξη σε ανάλογη ειδικότητα Αξιωματικού δεν μπορεί να ικανοποιηθεί, διότι η ολομέλεια του Ανωτάτου Ναυτικού Συμβουλίου αποφάνθηκε ότι για το έτος ………. δεν υφίστανται κενές οργανικές θέσεις προς πλήρωση, αλλά ούτε και υπηρεσιακές ανάγκες για κάλυψη σε ειδικότητες Αξιωματικών οι οποίοι θα προέρχονται από μετατάξεις Ανθυπασπιστών και Υπαξιωματικών πτυχιούχων ΑΕΙ. Ήδη ο αιτών με την κρινόμενη αίτηση προβάλλει ότι αναιτιολόγητα ισχυρίζεται η Διοίκηση ότι δεν υπάρχουν υπηρεσιακές ανάγκες για την αιτούμενη μετάταξη. </span></p>
<p style="text-align: justify;"><span style="font-family: arial, helvetica, sans-serif; font-size: 10pt;">4. Επειδή, η υπ΄ αριθμ. …….. απόφαση του Ανωτάτου Ναυτικού Συμβουλίου - Ολομέλειας, με την οποία έγινε δεκτό ότι για το έτος ……… δεν υφίστανται υπηρεσιακές ανάγκες, ούτε κενές οργανικές θέσεις Αξιωματικών ΠΥ-ΠΤ, προκειμένου να καλυφθούν από Υπαξιωματικούς- Ανθυπασπιστές, που θα μεταταχθούν στην κατηγορία των Αξιωματικών ΠΥ-ΠΤ, σε εφαρμογή των διατάξεων του Π.Δ. 46/10-3-2005, στερείται αιτιολογίας, κατά το βάσιμο σχετικό λόγο της κρινόμενης αίτησης, εφόσον δεν γίνεται μνεία κανενός στοιχείου από την εκτίμηση του οποίου προέκυψε το συμπέρασμα αυτό. Ειδικότερα, δεν αναφέρονται οι υφιστάμενες, κατά ειδικότητα, οργανικές θέσεις αξιωματικών, ο αριθμός των υπηρετούντων αξιωματικών, οι ανάγκες της υπηρεσίας και γενικά οι λόγοι για τους οποίους δεν υπάρχουν κατά τον κρίσιμο χρόνο, κενές οργανικές θέσεις και ανάγκες της υπηρεσίας που θα μπορούσαν να καλυφθούν από μετατάξεις υπαξιωματικών, κατά τα προβλεπόμενα ειδικότερα στις προπαρατεθείσες διατάξεις. Κατά συνέπεια, δεν είναι νόμιμη η απόρριψη του επίδικου αιτήματος του αιτούντος από τον Διοικητή της Διοίκησης Ναυτικής Εκπαίδευσης, αφού στηρίζεται σε ανίσχυρη, λόγω έλλειψης νόμιμης αιτιολογίας, απόφαση του ΑΝΣ και πρέπει να γίνει δεκτή η κρινόμενη αίτηση, ν΄ ακυρωθεί η προσβαλλόμενη άρνηση της Διοίκησης να μετατάξει τον αιτούντα σε θέση Αξιωματικού και ν΄ αναπεμφθεί η υπόθεση στη Διοίκηση για νέα νόμιμη κρίση του αιτήματος μετάταξης του αιτούντος. </span></p>
<p style="text-align: center;"><strong><span style="font-family: arial, helvetica, sans-serif; font-size: 10pt;">ΔΙΑ ΤΑΥΤΑ </span></strong></p>
<p style="text-align: justify;"><span style="font-family: arial, helvetica, sans-serif; font-size: 10pt;">Δέχεται την αίτηση. </span></p>
<p style="text-align: justify;"><span style="font-family: arial, helvetica, sans-serif; font-size: 10pt;">Ακυρώνει την άρνηση της Διοίκησης να μετατάξει τον αιτούντα στο σώμα Αξιωματικών του Πολεμικού Ναυτικού. </span></p>
<p style="text-align: justify;"><span style="font-family: arial, helvetica, sans-serif; font-size: 10pt;">Αναπέμπει την υπόθεση στη Διοίκηση για να νέα νόμιμη κρίση του αιτήματος μετάταξης του αιτούντος. </span></p>
<p style="text-align: justify;"><span style="font-family: arial, helvetica, sans-serif; font-size: 10pt;">Διατάσσει την απόδοση του παραβόλου στον αιτούντα. Επιβάλλει στο Δημόσιο τη δικαστική δαπάνη του αιτούντος, που ανέρχεται σε τριακόσια ογδόντα πέντε (385) ευρώ. </span></p>
<p style="text-align: justify;"><span style="font-family: arial, helvetica, sans-serif; font-size: 10pt;">Κρίθηκε και αποφασίστηκε στην Αθήνα στις 5-2 -2010 και δημοσιεύτηκε στον ίδιο τόπο, σε έκτακτη δημόσια συνεδρίαση στο ακροατήριο του Δικαστηρίου στις 15-3-2010 απόντων των διαδίκων. </span></p>
<p style="text-align: justify;"><span style="font-family: arial, helvetica, sans-serif; font-size: 10pt;">&nbsp; &nbsp; &nbsp; &nbsp; &nbsp; Η ΠΡΟΕΔΡΕΥΟΥΣΑ &nbsp; &nbsp; &nbsp; &nbsp; &nbsp; &nbsp; &nbsp; &nbsp; &nbsp; &nbsp; &nbsp; &nbsp; &nbsp; &nbsp; &nbsp;Ο ΓΡΑΜΜΑΤΕΑΣ </span></p>
<p style="text-align: justify;"><span style="font-family: arial, helvetica, sans-serif; font-size: 10pt;">&nbsp;ΜΑΡΙΑ ΛΕΝΤΑΡΗ - ΤΣΙΝΤΑΡΑΚΗ &nbsp; &nbsp; &nbsp; &nbsp;ΠΑΝΑΓΙΩΤΗΣ ΧΑΤΖΗΔΑΚΗΣ</span></p>
<p style="text-align: justify;"><span style="font-family: arial, helvetica, sans-serif; font-size: 10pt;">&nbsp;Πηγή: <a href="http://www.mil-law.gr/images/510-2010_DEA.pdf" target="_blank">mil-law.gr</a></span></p>