<p><img style="display: block; margin-left: auto; margin-right: auto;" src="http://www.onalert.gr/image/?w=630&amp;src=/files/Image/ONALERTPHOTOS/STOLES_OYDETERESPHOTOS/6-7.JPG" alt="Image" width="213" height="142" /></p>
<p style="text-align: center;"><strong><span style="font-size: 10pt; font-family: arial, helvetica, sans-serif;">Αριθμός απόφασης: 434/2011 </span></strong></p>
<p style="text-align: center;"><strong><span style="font-size: 10pt; font-family: arial, helvetica, sans-serif;">ΤΟ ΔΙΟΙΚΗΤΙΚΟ ΕΦΕΤΕΙΟ ΑΘΗΝΩΝ </span></strong></p>
<p style="text-align: center;"><strong><span style="font-size: 10pt; font-family: arial, helvetica, sans-serif;">Τμήμα ΙΑ΄ </span></strong></p>
<p style="text-align: center;"><strong><span style="font-size: 10pt; font-family: arial, helvetica, sans-serif;">ΑΚΥΡΩΤΙΚΟΣ ΣΧΗΜΑΤΙΣΜΟΣ ΩΣ ΣΥΜΒΟΥΛΙΟ </span></strong></p>
<p style="text-align: justify;"><span style="font-size: 10pt; font-family: arial, helvetica, sans-serif;">Με μέλη τους: Ευτυχία Εμμ. Φουντουλάκη, Πρόεδρο Εφετών Διοικητικών Δικαστηρίων, Μαρία Κουδουμνάκη και Αθηνά Τσιμπογιάννη, Εφέτες Διοικητικών Δικαστηρίων, συνήλθε στις 3 Αυγούστου 2011, με γραμματέα την Γεωργία Κώστα, για να αποφασίσει σχετικά με την από 8 Ιουλίου 2011 (αριθμ. καταχ. Α.Β.Ε.Μ. 735/2011), αίτηση, του ……, κατοίκου ………….. Αττικής, οδός …….., κατά του Υπουργού Εθνικής Άμυνας. </span></p>
<p style="text-align: justify;"><span style="font-size: 10pt; font-family: arial, helvetica, sans-serif;">Αντίγραφο της αίτησης αναστολής κοινοποιήθηκε σύμφωνα με την από 8 Ιουλίου 2011 πράξη της Προέδρου του Δικαστηρίου, στον Υπουργό Εθνικής Άμυνας, για να παράσχει σχετικές πληροφορίες σε προθεσμία επτά (7) ημερών, οι οποίες παρασχέθηκαν. </span></p>
<p style="text-align: justify;"><span style="font-size: 10pt; font-family: arial, helvetica, sans-serif;">Ύστερα από αυτά, το Δικαστήριο ως συμβούλιο, αφού άκουσε την εισηγήτρια της υπόθεσης, Εφέτη Διοικητικών Δικαστηρίων, Αθηνά Τσιμπογιάννη, που εξέθεσε τα ζητήματα που προκύπτουν και ανέπτυξε τη γνώμη της γι' αυτά και, μελέτησε τη δικογραφία, καθώς και τις σχετικές διατάξεις, αποφασίζει τα εξής: </span></p>
<p style="text-align: justify;"><span style="font-size: 10pt; font-family: arial, helvetica, sans-serif;">1. Επειδή, για την άσκηση της κρινομένης αιτήσεως αναστολής έχει καταβληθεί το νόμιμο παράβολο (βλ. το υπ' αριθ. 1168240/8-7-2011 Σειρά Α΄ ειδικό έντυπο παραβόλου). </span></p>
<p style="text-align: justify;"><span style="font-size: 10pt; font-family: arial, helvetica, sans-serif;">2. Επειδή, με την κρινόμενη αίτηση, ο αιτών ανθυπολοχαγός του Στρατού Ξηράς, ζητεί να ανασταλεί η εκτέλεση των α) Φ.411.13/………. β) Φ.411.13/……… και γ) Φ. 411.13/………….. πράξεων της Διεύθυνσης ……. του Γενικού Επιτελείου Στρατού, κατά το μέρος που με τις πρώτη και τρίτη εξ αυτών αντίστοιχα, κατόπιν σχετικής γνωμοδοτήσεως του Συμβουλίου Μεταθέσεων Ανωτέρων - Κατωτέρων Όπλων (Σ.), αποφασίσθηκε η επιλογή του αιτούντος για την κάλυψη θέσεων του όπλου και η μετάθεσή του για υπηρεσιακές ανάγκες από την Μονάδα Τ. (Φρουράς Αθηνών) στον …… ΛΜΧ (…….. Ορεστιάδος), ενώ με την δεύτερη εξ αυτών απορρίφθηκε ως αβάσιμη η σχετική ενδικοφανής προσφυγή του κατά της πρώτης των προσβαλλομένων πράξεων. Κατά των ανωτέρω πράξεων ο αιτών έχει ασκήσει την από 8-7-2011 (Α.Κ. 2475/8-7-2011) αίτηση ακυρώσεως ενώπιον του Διοικητικού Εφετείου Αθηνών, για την οποία δεν έχει ακόμη ορισθεί δικάσιμος. </span></p>
<p style="text-align: justify;"><span style="font-size: 10pt; font-family: arial, helvetica, sans-serif;">3. Επειδή, στο άρθρο 52 του π.δ. 18/1989 « Κωδικοποίηση διατάξεων νόμων για το Συμβούλιο της Επικρατείας (ΦΕΚ Α΄ 8 ) , όπως αντικαταστάθηκε από το άρθρο 35 του ν. 2721/1999 (ΦΕΚ Α΄ 112) και τροποποιήθηκε με το άρθρο 34 του ν. 3772/2009 (ΦΕΚ Α΄ 112/10-7-2009), που εφαρμόζεται αναλόγως και κατά την εκδίκαση των αιτήσεων αναστολής ενώπιον των Διοικητικών Εφετείων ( άρθρ. 4 παρ. 2 του ν. 702/1977 - ΦΕΚ Α΄ 268 ), ορίζεται ότι: «1.... 2. Επιτροπή που συγκροτείται κάθε φορά από τον Πρόεδρο του Συμβουλίου......., μπορεί μετά από αίτηση εκείνου που άσκησε την αίτηση ακυρώσεως, να αναστείλει την εκτέλεση της προσβαλλόμενης πράξης, με συνοπτικά αιτιολογημένη απόφαση η οποία εκδίδεται σε συμβούλιο. 3. Η αίτηση πρέπει να διαλαμβάνει τους ειδικούς λόγους που μπορεί να δικαιολογήσουν την αναστολή εκτέλεσης στη συγκεκριμένη περίπτωση...... 6. Η αίτηση αναστολής εκτέλεσης γίνεται δεκτή, όταν κρίνεται ότι η άμεση εκτέλεση της προσβαλλόμενης πράξης θα προκαλέσει στον αιτούντα βλάβη ανεπανόρθωτη ή δυσχερώς επανορθώσιμη σε περίπτωση ευδοκίμησης της αίτησης ακυρώσεως. Η αίτηση όμως μπορεί να απορριφθεί αν κατά τη στάθμιση της βλάβης του αιτούντος, των συμφερόντων τρίτων και του δημοσίου συμφέροντος κρίνεται ότι οι αρνητικές συνέπειες από την αποδοχή θα είναι σοβαρότερες από την ωφέλεια του αιτούντος. 7. Εάν η Επιτροπή εκτιμά ότι η αίτηση ακυρώσεως είναι προδήλως βάσιμη, μπορεί να δεχθεί την αίτηση αναστολής, ακόμη και αν η βλάβη του αιτούντος από την άμεση εκτέλεση της προσβαλλόμενης πράξης δεν κρίνεται ως ανεπανόρθωτη ή δυσχερώς επανορθώσιμη. Αντίθετα, η αίτηση αναστολής μπορεί να απορριφθεί ακόμη και σε περίπτωση ανεπανόρθωτης ή δυσχερώς επανορθώσιμης βλάβης, αν η Επιτροπή εκτιμά ότι η αίτηση ακυρώσεως είναι προδήλως απαράδεκτη ή προδήλως αβάσιμη. 8....». </span></p>
<p style="text-align: justify;"><span style="font-size: 10pt; font-family: arial, helvetica, sans-serif;">4. Επειδή, εξάλλου, οι διοικητικές πράξεις που αναφέρονται στην υπηρεσιακή κατάσταση στρατιωτικών υπαλλήλων συνάπτονται με την ομαλή λειτουργία της δημόσιας υπηρεσίας και η άμεση εκτέλεσή τους επιβάλλεται από λόγους δημοσίου συμφέροντος. Δεν υπόκεινται, συνεπώς, οι πράξεις αυτές σε αναστολή εκτελέσεως, εκτός αν, ένεκα συνδρομής εξαιρετικών λόγων, η άμεση εκτέλεσή τους θα μπορούσε να προξενήσει στον υπάλληλο ιδιαίτερα σοβαρή και δυσχερώς επανορθώσιμη βλάβη, οπότε μπορεί να χορηγηθεί αναστολή μετά από συνεκτίμηση και των αναγκών της υπηρεσίας (βλ. Ε.Α. ΣτΕ 762/2010, 798/2007, 914/2006, 866/2004, 376/2000 κ.α.). </span></p>
<p style="text-align: justify;"><span style="font-size: 10pt; font-family: arial, helvetica, sans-serif;">5. Επειδή, στην προκειμένη περίπτωση, από τα στοιχεία της δικογραφίας προκύπτουν τα εξής: Ο αιτών, ανθυπολοχαγός ….. του Στρατού Ξηράς, υπηρέτησε στην φρουρά Αθηνών τα 13 τελευταία χρόνια, εκ των οποίων τα 11 στη μονάδα Τ. ………. Αττικής), εκτελώντας τα καθήκοντα του Ομαδάρχη Ομάδας Σ. και του συνοδού Στρατιωτικού Σ. Ανίχνευσης εκρηκτικών υλών, δοθέντος ότι είχε υποστεί ειδική εκπαίδευση σε σχολείο συνοδών σκύλων της Μ. Βρετανίας, με μέριμνα της υπηρεσίας. Με την πρώτη των προσβαλλομένων πράξεων ο αιτών επελέγη, κατόπιν της σχετικής γνωμοδοτήσεως του Συμβουλίου Μεταθέσεων Ανωτέρων - Κατωτέρων Όπλων (Σ.) να μετατεθεί από την μονάδα Τ. στην μονάδα ….. ΛΜΧ (……. Ορεστιάδας), για την κάλυψη θέσεων του Όπλου. Κατά της αποφάσεως αυτής ο αιτών άσκησε την υπ' αριθμ. πρωτ. 2448/10-6-2011 ενδικοφανή προσφυγή, με την οποία ζήτησε να επανεξετασθεί η τοποθέτησή του, προβάλλοντας, μεταξύ άλλων, ότι «ο Στρατιωτικός Σκύλος που αποτελούμε στοιχείο, είναι επιχειρησιακός και δεν είναι δυνατή η διάλυση του στοιχείου», ενώ με την υπ' αριθμ. πρωτ. 2483/15-6-2011 συμπληρωματική αίτησή του ανέφερε ότι η ηλικίας έξι (6) ετών θυγατέρα του Ε. Γ. παρουσιάζει γλωσσική διαταραχή εκφραστικού τύπου, γραφοκινητική ανωριμότητα και διαταραχές συμπεριφοράς και παρακολουθείται στο Ιατρείο Αναπτυξιακής Παιδιατρικής του Πανεπιστημιακού Γενικού Νοσοκομείου «ΑΤΤΙΚΟΝ» και ότι συνιστάται η συνέχιση του προγράμματος θεραπευτικής παρέμβασης με μηνιαίο πρόγραμμα εδικής αγωγής, επισυνάπτοντας σχετικές ιατρικές γνωματεύσεις του Ιατρείου Αναπτυξιακής Παιδιατρικής του Πανεπιστημιακού Γενικού Νοσοκομείου «ΑΤΤΙΚΟΝ», ζήτησε δε να ληφθούν υπόψη τα ανωτέρω συμπληρωματικά στοιχεία κατά την επανεξέταση της τοποθέτησής του. Η προσφυγή του αυτή απορρίφθηκε ως αβάσιμη με την δεύτερη των προσβαλλομένων πράξεων, με την αιτιολογία ότι: «α. Ο Ανθυπολοχαγός δεν καλύπτει οργανική θέση, διότι δεν προβλέπεται στον βαθμό του η ανάθεση καθηκόντων ομαδάρχη ή συνοδού σκύλων. β. Η ……. προκειμένου να αξιοποιήσει τις γνώσεις που απέκτησε, διατήρησε τον Αξιωματικό στην φρουρά Αθηνών τα 13 τελευταία χρόνια, εκ των οποίων τα 11 στο Τ. γ. Επειδή δεν είναι δυνατή η ικανοποίηση του για παραμονή στη φρουρά Αθηνών, την οποία έχει δηλώσει ως μοναδική φρουρά επιθυμίας, μετατίθεται στον …. ΛΜΧ (…… Ορεστιάδας) προκειμένου να καλύψει κενή οργανική θέση». Εξάλλου, στο Φ. 457/ ………… έγγραφο των απόψεων της Διεύθυνσης ……….. του Γενικού Επιτελείου Στρατού, προς το Δικαστήριο τούτο ως Συμβούλιο, αναφέρεται, μεταξύ άλλων, ότι το Σ. έκρινε αβάσιμη την υποβληθείσα προσφυγή του Αξιωματικού και ότι δεν εξέτασε την υποβληθείσα αναφορά του σχετικά με το πρόβλημα υγείας του παιδιού του, διότι δεν είχε περιέλθει στην υπηρεσία (ημερομηνία εισερχόμενης αναφοράς 20 Ιουνίου 2011 - συνεδρίαση Σ. 17 Ιουνίου 11), ότι το ΓΕΣ/Δ….. παρέτεινε την ημερομηνία χορήγησης του Φ.Π. έως τις 12 Αυγούστου προκειμένου να ολοκληρωθεί η εξέταση της αντιμετώπισης της υγείας του παιδιού του, ότι ο αιτών ουδέποτε ανέφερε στην υπηρεσία το πρόβλημα υγείας του παιδιού του, παρά το γεγονός ότι είχε την δυνατότητα να το πράξει, με συνέπεια το ΓΕΣ/Δ…. να προβεί στο σχεδιασμό των τακτικών μεταθέσεων έτους 2011, μη έχοντας γνώση του οικογενειακού προβλήματος του Αξιωματικού και, τέλος, ότι η μεταγενέστερη εκπρόθεσμη αναφορά του προβλήματος υγείας εξετάζεται την παρούσα περίοδο και το αποτέλεσμα της εξέτασης, δύναται να επηρεάσει την υλοποίηση ή όχι της μετάθεσης του Αξιωματικού και για το λόγο αυτό παρατάθηκε η ημερομηνία χορήγησης του Φύλλου Πορείας (έως τις 12 Αυγούστου 2011). </span></p>
<p style="text-align: justify;"><span style="font-size: 10pt; font-family: arial, helvetica, sans-serif;">6. Επειδή, με την κρινόμενη αίτηση ο αιτών προβάλλει, μεταξύ των άλλων, ότι η άμεση εκτέλεση της αποφάσεως για την μετάθεσή του από το Τ. (….. Αττικής) στον …. Λόχο Μηχανικού (….. Έβρου), θα επιφέρει σ' αυτόν και στην οικογένειά του ανεπανόρθωτη ή δυσχερώς επανορθώσιμη βλάβη, συγκεκριμένα δε, θα έχει δυσμενέστατες συνέπειες για την ηλικίας έξι (6) ετών θυγατέρα του Ε., καθόσον θα διακοπεί η απαιτούμενη θεραπεία της κόρης του, η οποία παρουσιάζει γλωσσική διαταραχή εκφραστικού τύπου, γραφοκινητική ανωριμότητα και διαταραχές συμπεριφοράς και παρακολουθείται στο Ιατρείο Αναπτυξιακής Παιδιατρικής του Πανεπιστημιακού Γενικού Νοσοκομείου «ΑΤΤΙΚΟΝ», ενώ θα στερηθεί και των αναγκαίων μέσων βιοπορισμού, δοθέντος ότι είναι έγγαμος με δύο ανήλικα τέκνα, την Ε. έξι (6) ετών και τον Δ. τεσσάρων (4) ετών, η σύζυγός του Ε. Ζ. δεν εργάζεται και δεν έχει κανένα εισόδημα, διαμένουν σε διαμέρισμα επί της οδού Γ. 29 (….. Αττικής), ιδιοκτησίας του πατέρα του Δ. Γ., το οποίο τους έχει παραχωρηθεί κατά χρήση και η οικογένειά του ζει από τον μισθό του στρατιωτικού που ανέρχεται σε 1478,09 ευρώ μηνιαίως, με τον οποίο αποπληρώνει δάνειο πιστωτικής κάρτας της Εθνικής Τ. και δάνειο από την Τράπεζα Κύπρου, η δε μετάθεσή του θα τον υποχρεώσει να δαπανεί ένα σημαντικό ποσό για ενοίκιο κατοικίας. Για την απόδειξη των ισχυρισμών του επικαλείται και προσκομίζει α) τις από 1-6-2011 δύο (2) Ιατρικές Γνωματεύσεις του Ιατρείου Αναπτυξιακής Παιδιατρικής του Πανεπιστημιακού Γενικού Νοσοκομείου «ΑΤΤΙΚΟΝ», σύμφωνα με τις οποίες, η κόρη του Ε., ηλικίας 6 ετών, «εκτιμήθηκε επανειλημμένα στο Ιατρείο Αναπτυξιακής Παιδιατρικής και παρουσιάζει γλωσσική διαταραχή εκφραστικού τύπου, γραφοκινητική ανωριμότητα, διαταραχές συμπεριφοράς. Συνιστάται η συνέχιση του προγράμματος θεραπευτικής παρέμβασης που συνίσταται από λογοθεραπείες, εργοθεραπείες, θεραπείες συμπεριφοράς, ατομικές θεραπείες» και ότι «συνιστάται μηνιαίο πρόγραμμα ειδικής αγωγής διάρκειας 1 έτους με συνεδρίες/μήνα:20 Λογοθεραπείες, 20 Εργοθεραπείες, 20 Θεραπείες Συμπεριφοράς 20 Ατομικής ψυχοθεραπείας. Το παρόν ισχύει από 01.06.2011», στοιχεία τα οποία προσκόμισε ενώπιον της Διοικήσεως, β) την υπ' αρ. πρωτ. Υ4α/78821/21-7-2011 «απάντηση σε αίτηση» του Προϊσταμένου της Διεύθυνσης Ανάπτυξης Μονάδων Υγείας - Τμήμα Οργάνωσης Νοσοκομείων- του Υπουργείου Υγείας και Κοινωνικής Αλληλεγγύης, με την οποία πληροφορείται ο αιτών, σε απάντηση της από με ημερομηνία 12-7-2011 αίτησής του, σχετικά με την ύπαρξη Παιδοαναπτυξιολογικού Τμήματος στο Γενικό Νοσοκομείο Διδυμοτείχου, ότι «σύμφωνα με τα τηρούμενα στοιχεία της υπηρεσίας μας δεν υφίσταται και δεν λειτουργεί αντίστοιχο Ιατρική Τμήμα στα πλαίσια της Ιατρικής Υπηρεσίας του εν λόγω Νοσοκομείου», γ) αναλυτικό φύλλο μισθοδοσίας, μηνός Φεβρουαρίου 2011, του Γενικού Επιτελείου Στρατού, σύμφωνα με το οποίο οι μηνιαίες αποδοχές του αιτούντος ανέρχονται σε 1478 ,09 ευρώ, δ) το από 31-8-2010 εκκαθαριστικό σημείωμα φόρου εισοδήματος φυσικών προσώπων οικονομικού έτους 2010, σύμφωνα με το οποίο, το δηλωθέν εισόδημα του αιτούντος από μισθωτές υπηρεσίες ανήλθε στο ποσό των 23.023, 12 ευρώ, η σύζυγος του Ε. Ζ. δεν έχει δηλώσει εισόδημα κατά το κρίσιμο οικονομικό έτος, ενώ έχουν δηλωθεί 2 τέκνα, στοιχεία για την κίνηση λογαριασμού πιστωτικής κάρτας της Εθνικής Τ. της Ελλάδος και στοιχεία για πληρωμή δόσεων δανείου της Τ. Κύπρου καθώς και υπεύθυνη δήλωση του πατρός του Δ. περί παραχωρήσεως στον αιτούντα της χρήσεως διαμερίσματος στην οδό Γ. 29 του Δήμου Αχαρνών για κατοικία. </span></p>
<p style="text-align: justify;"><span style="font-size: 10pt; font-family: arial, helvetica, sans-serif;">7. Επειδή, με τα δεδομένα αυτά, ενόψει του ανωτέρω προβλήματος της υγείας που παρουσιάζει η ηλικίας έξι (6) ετών κόρη του αιτούντος Ε., (γλωσσική διαταραχή εκφραστικού τύπου, γραφοκινητική ανωριμότητα, διαταραχές συμπεριφοράς), η οποία παρακολουθείται στο Ιατρείο Ανάπτυξης Παιδιατρικής του Πανεπιστημιακού Γενικού Νοσοκομείου «ΑΤΤΙΚΟΝ», για το οποίο πρόβλημα συνιστάται μηνιαίο πρόγραμμα ειδικής αγωγής διάρκειας ενός (1) έτους με συνεδρίες /μήνα από 1-6-2011 και του ότι στο Γενικό Νοσοκομείο Διδυμοτείχου, που βρίσκεται πλησίον του τόπου μεταθέσεως του αιτούντος (Βάλτος Έβρου), σύμφωνα με προμνησθέν υπ' αριθμ. πρωτ. Υ4Α/78821/21-7-2011 έγγραφο της Διεύθυνσης Ανάπτυξης Μονάδων Υγείας - Τμήμα Οργάνωσης Νοσοκομείων- του Υπουργείου Υγείας και Κοινωνικής Αλληλεγγύης, δεν υφίσταται και δεν λειτουργεί αντίστοιχο Ιατρικό Τμήμα στα πλαίσια της Ιατρικής Υπηρεσίας του εν λόγω Νοσοκομείου, το Δικαστήριο, ως Συμβούλιο, εκτιμά ότι η εκτέλεση της αποφάσεως μεταθέσεως του αιτούντος θα προκαλέσει στην οικογενειακή ζωή του ιδιαιτέρως δυσχερή και ανεπανόρθωτη βλάβη και ότι συνεπώς συντρέχει η, κατ' εξαίρεση, χορήγηση της ζητούμενης αναστολής, συνεκτιμωμένου και του γεγονότος ότι το πιο πάνω πρόβλημα υγείας του εν λόγω μέλους της οικογένειας του αιτούντος εξετάζεται την παρούσα περίοδο από τη Διοίκηση και το αποτέλεσμα της εξέτασης, δύναται να επηρεάσει την υλοποίηση ή όχι της μετάθεσης του Αξιωματικού, για το λόγο αυτό, άλλωστε, παρατάθηκε η ημερομηνία χορήγησης του Φύλλου Πορείας έως τις 12 Αυγούστου 2011, όπως αναφέρεται στο προμνησθέν έγγραφο των απόψεων της Διεύθυνσης …….. του Γενικού Επιτελείου Στρατού, προς το Δικαστήριο τούτο ως Συμβούλιο καθώς και του γεγονότος ότι η αίτηση του αιτούντος, η οποία επισυνάπτεται στην κρινόμενη αίτηση αναστολής, δεν παρίσταται προδήλως απαράδεκτη ή αβάσιμη. </span></p>
<p style="text-align: justify;"><span style="font-size: 10pt; font-family: arial, helvetica, sans-serif;">8. Επειδή, κατ' ακολουθία, πρέπει να γίνει δεκτή η κρινόμενη αίτηση αναστολής, να ανασταλεί η εκτέλεση των προσβαλλομένων πράξεων και να αποδοθεί στον αιτούντα το καταβληθέν παράβολο. </span></p>
<p style="text-align: center;"><strong><span style="font-size: 10pt; font-family: arial, helvetica, sans-serif;">Δια ταύτα </span></strong></p>
<p style="text-align: justify;"><span style="font-size: 10pt; font-family: arial, helvetica, sans-serif;">Δέχεται την αίτηση. </span></p>
<p style="text-align: justify;"><span style="font-size: 10pt; font-family: arial, helvetica, sans-serif;">Διατάσσει την αναστολή εκτελέσεως των Φ.411.13………. β) Φ.411.13………. και γ) Φ. 411.13………… πράξεων της Διεύθυνσης …… του Γενικού Επιτελείου Στρατού, κατά το μέρος που αφορούν στην μετάθεση του αιτούντος στον …. ΛΜΧ (……. Ορεστιάδας). </span></p>
<p style="text-align: justify;"><span style="font-size: 10pt; font-family: arial, helvetica, sans-serif;">Διατάσσει την απόδοση του παραβόλου στον αιτούντα. </span></p>
<p style="text-align: justify;"><span style="font-size: 10pt; font-family: arial, helvetica, sans-serif;">Κρίθηκε και αποφασίσθηκε στην Αθήνα, στις 3 Αυγούστου 2011 και εκδόθηκε στις 11 Αυγούστου 2011. </span></p>
<div style="text-align: justify;"><span style="font-size: 10pt; font-family: arial, helvetica, sans-serif;">&nbsp; &nbsp; &nbsp; &nbsp; &nbsp; &nbsp; &nbsp; &nbsp; Η ΠΡΟΕΔΡΟΣ &nbsp; &nbsp; &nbsp; &nbsp; &nbsp; &nbsp; &nbsp; &nbsp; &nbsp; &nbsp; &nbsp; &nbsp; &nbsp; &nbsp; &nbsp;Η ΓΡΑΜΜΑΤΕΑΣ </span></div>
<div style="text-align: justify;"><span style="font-size: 10pt; font-family: arial, helvetica, sans-serif;">ΕΥΤΥΧΙΑ ΕΜΜ. ΦΟΥΝΤΟΥΛΑΚΗ &nbsp; &nbsp; &nbsp; &nbsp; &nbsp; &nbsp; &nbsp; &nbsp; ΓΕΩΡΓΙΑ ΚΩΣΤΑ</span></div>
<div style="text-align: justify;">&nbsp;</div>
<div style="text-align: justify;"><span style="font-family: arial, helvetica, sans-serif; font-size: 10pt;">Πηγή: <a href="http://www.mil-law.gr/images/434-2011-DEA.pdf" target="_blank">mil-law.gr</a></span></div>
<div style="text-align: justify;">&nbsp;</div>